qundao/data-zh-poetry huggingface dataset:
梅花主人歌
作者：周恭
朝代：明
体裁：古风

山迢迢兮溪曲曲，中有人兮结茆屋。玄鹤无声兮花渺茫，主人吹笛兮花断肠。
长相思
作者：周恭
朝代：明

阻佳期，盼佳期，欲寄鸾笺雁字稀。新词和泪题。怕分离，又分离，无限相思诉与谁。此情明月知。
乙虞八景诗 其一 石桥流水
作者：周愉
朝代：明
体裁：七言律诗

平芜两岸草萋萋，片石横舒跨小溪。碧水流红霞影落，暮烟凝紫夕阳低。花飞水面由鱼啖，耳听泉声和鸟啼。乐而非能真辟谷，疗饥只为赏幽栖。
乙虞八景诗 其七 夕阳帆影
作者：周愉
朝代：明
体裁：七言律诗

斜晖西映水东流，风急征帆去不留。劈破琉璃霞影散，冲开雪浪月光浮。船装星斗添新句，樯转烟波起白鸥。两岸蒹葭寒漠漠，银河望断蓼花洲。
乙虞八景诗 其三 禅房清磬
作者：周愉
朝代：明
体裁：七言律诗

虬松拥翠郁苍苍，月印蒲团夜未央。香炷慱山僧入定，经翻贝叶磬声长。促回跨鹤仙人梦，敲破骑鲸白帝乡。影落袈裟花雨静，万缘空寂晓风凉。
乙虞八景诗 其二 水岸垂杨
作者：周愉
朝代：明
体裁：七言律诗

乱拂斜晖映碧溪，绿阴深处语黄鹂。丝丝挽尽离人手，点点频沾燕子泥。断岸柔条鞭去马，短亭春色锁长堤。谁家少妇垂轻袖，舞罢楼头月向低。
乙虞八景诗 其五 西村烟墅
作者：周愉
朝代：明
体裁：七言律诗

徐步东篱落照中，杖藜翘首数归鸿。江横素练收残日，雨歇晴烟和晚风。枫树着霜铺杂锦，菊丛经雨发新红。几间茅屋青萝小，避俗幽居曲径通。
乙虞八景诗 其八 古木寒鸦
作者：周愉
朝代：明
体裁：七言律诗

不计春秋与岁华，枯枝点缀集昏鸦。飞鸿写影悲秋草，倦鸟投栖咽暮笳。玉兔高悬飘白露，金乌西堕衬红霞。凭他聚散身无累，独占清风任我夸。
乙虞八景诗 其六 雁荡渔灯
作者：周愉
朝代：明
体裁：七言律诗

蓼花汀下泊渔舟，灯火微茫对客愁。霜落丹枫随水去，风飘渔笛逐江流。月明夜静千林晚，天外烟封两岸秋。试向小楼高处望，星光灯焰两悠悠。
乙虞八景诗 其四 茅店鸣鸡
作者：周愉
朝代：明
体裁：七言律诗

茅盖泥墙客舍新，鸡声催晓破红尘。凄其此刻寒檠火，寂寞当年夜渡人。挥泪漫吟愁里句，异乡谁惜病中身。月残霜冷征衣薄，鞭指前途问旧津。
偶咏
作者：周愉
朝代：明
体裁：七言律诗

小桥流水绕亭前，谁识亭中别有天。飒飒风声如短笛，潺潺水韵似鸣弦。桐花落尽遮茅屋，柏子烧残袅篆烟。常喜偷闲来此地，徘徊河上步流连。
龙门题石
作者：周慎
朝代：明
体裁：七言律诗

龙门峭壁倚天开，一派星泓万里来。吞吐云雷波浩荡，巉岩斧凿势崔嵬。危楼巢鹤连霄汉，曲磴盘螺近草莱。回首砥峰雄亘古，中流屹立柱澜回。
合欢诗贻吴闇生二首·其一
作者：周拱辰
朝代：明
体裁：五言律诗

宝梦流苏晓，盈盈不自扶。掠眉催画笔，信手作花图。红唾明双袖，金钗颤九雏。香肩贪并倚，忘却绣工夫。
合欢诗贻吴闇生二首·其二
作者：周拱辰
朝代：明
体裁：五言律诗

瘦玉临香槛，轻罗倚绣丛。珠帘窥皓腕，绿鬓语春风。露□文君井，云衔箫史宫。流年花里驻，银甲谱枯桐。
听黄公石弹琴
作者：周拱辰
朝代：明
体裁：古风

镇石流云香满堂，一丝啼出一凤凰。归昌哑哑声未歇，梧桐滴雨湘流竭。南园日午蜻蜓醉，玉沙烘梦鸳鸯睡。柳发袅空题晚照，雪打琅玕夜半啸。崩涛裂柱海国穿，西毒夜拨狮子弦。南冈凤死青鸾寡，饥雏呼母声轧哑。寂寞低回古路迷，病猿听雨断肠啼。洞黎宝香香七尺，丝将玉戛昆山碧。谁其弹此黄公石，泠泠千古精灵惜，白羊玉鹊翩翾掷。
咏古
作者：周拱辰
朝代：明
体裁：古风

谓怜王孙饿，讵是漂母慈。丈夫不自食，姑以饭愧之。果腹不知丑，侠士所诮恶。叱之出胯下，亦以整其怒。取履良有谓，辱胯宁无因。倨侮之狎至，幻出疑一人。吾欲铸少年，黄石同配享。大恩与大雠，成我原无两。淮水日汤汤，英风同一仰。
塞下曲
作者：周拱辰
朝代：明
体裁：七言绝句

拚将七尺报君恩，梦里曾惊斩谷浑。闻说霍家新拜爵，众中私检臂鎗痕。
客汀遇红夷人谈其国土风俗漫述三首·其三
作者：周拱辰
朝代：明
体裁：五言律诗

衣裳云叶拖，剪发剩周罗。儿女抬官轿，神鞭选武科。椰羹同彘食，花布学鲛梭。兼之婚礼异，鼓吹祭天魔。
客汀遇红夷人谈其国土风俗漫述三首·其二
作者：周拱辰
朝代：明
体裁：五言律诗

物候中华似，初无稻与茶。麦长刚半寸，桃大约如瓜。竹鼠能驱狗，蛮禽或变鲨。南风来半月，不用指南车。
小游仙三首·其一
作者：周拱辰
朝代：明
体裁：七言绝句

芙蓉冠子璚云裳，玉舄丝缠九凤凰。朝罢帝真三十六，方诸宫里读归藏。
小游仙三首·其三
作者：周拱辰
朝代：明
体裁：七言绝句

南岳灵车纷曲阿，晶盘割馔进郗哥。偶然谑笑能喷饭，化作飞蜂啮凤罗。
小游仙三首·其二
作者：周拱辰
朝代：明
体裁：七言绝句

橘中输却熊盈袜，又向松间赌玉箫。花影覆棋阴未转，误人柯烂不成樵。
田家三首·其一
作者：周拱辰
朝代：明
体裁：五言律诗

绾髻学吴女，红花向鬓开。借机携杼出，汲井抱罂来。洗葛揉梅叶，沤丝治蛤灰。老姑催瓦祭，趁月压新醅。
田家三首·其三
作者：周拱辰
朝代：明
体裁：五言律诗

为圃仍秋晚，閒来息耨锄。菜残不似甲，瓜老欲为鱼。羊角悬婚酒，牛衣晒道书。幽怀吾自贵，碌碌笑簪裾。
田家三首·其二
作者：周拱辰
朝代：明
体裁：五言律诗

不羡劳人肉，一蔬聊自厌。治瓜红杏蜜，烧豆紫苏盐。鱼骨占风雨，鹑羹试苦甜。瓦盆吾愿足，时复喜丁添。
田家三首客汀遇红夷人谈其国土风俗漫述三首·其一
作者：周拱辰
朝代：明
体裁：五言律诗

碧眼南蛮种，红夷小国风。醁�杂鹅乳，灵药访龙宫。侑客评金甲，生儿瘗铁弓。即今聆译语，字字与华同。
白燕二首·其一
作者：周拱辰
朝代：明
体裁：七言律诗

照影还看水似空，飞来掌上斗殷红。春思不到乌衣国，晓梦浑迷珠树宫。杏雨泥香开北户，孀楼人去怨西风。投怀当日曾惊玉，却笑零陵舞未工。
白燕二首·其二
作者：周拱辰
朝代：明
体裁：七言律诗

只道乌绡觅主归，帘前狎视影全非。宜春画浅霜铺额，社日寒轻絮点衣。翻踏纤罗银剪下，巧窥明镜玉钗飞。仙姿合住瑶筐里，莫向雕梁怨落晖。
种竹
作者：周拱辰
朝代：明
体裁：古风

秋风玉露清不任，松花古香吹满岑。琅玕罗罗挺而立，菖蒲故应拜此君。晓麓沙头声簌簌，一蓑驮得潇湘绿。石林隐约借片云，种出空除百翠玉。蛇蚹罥烟湿不消，蜘萦冻粉丝如缫。长檐细戛青鸾佩，帘影碎拂鹦哥毛。主人种此良有以，醉与同梦醒与语。蛇子蛇孙任意长，他年莫作龙飞去。
粤东秋日展陆丞相秀夫祠
作者：周拱辰
朝代：明
体裁：五言律诗

丞相祠堂古，空山啼鴂秋。蜗涎迷榜字，榕发裹泥楼。丽旭扶桑陨，忠魂海国愁。潮声豗日夜，犹似抱龙游。
续娈童诗
作者：周拱辰
朝代：明
体裁：五言排律

分明杨柳絮，捏作一妖童。倚发方萧史，风流轶子充。袂裁垂手翠，裤剪合欢红。割袖邀深爱，分桃莫恼公。香奇疑是窃，憨稚总成聪。髻幻吴宫女，腰逾楚国娀。引歌秋露滴，吐气石兰融。密意遗栀子，幽欢拾鹿葱。彩毬铜沓弄，双陆蜃窗攻。举袂扶雕辇，盘靴怯宝骢。乘酣春选梦，馀兴夜吹铜。行雨非巫峡，牵云笑螮蝀。前鱼未应泣，怜惜剩秦宫。
金陵别酒母
作者：周拱辰
朝代：明
体裁：古风

剑光落背青如雪，閒踏秦淮访明月。六朝旧事入寒流，牵引愁心无断绝。黄花插髻垆头情，浇我玉缸千醁醽。霜螯大嚼不离口，高劝金卮与鼻平。狂歌大叫惊白日，一醉千日浮云轻。仙人携我东南征，相惊跨海寻蓬瀛。何以酬之酒母笑，明朝特遣双龙迎。
寇营
作者：周政
朝代：明

变起仓皇事事非，谋身堪叹自依违。鼕鼕贼鼓城头壮，落落官旗山色微。日暮角声春意散，更深灯火旅魂飞。九原路杳知何在，默然愿祈得早归。春草离离景象非，楚囚空泣故心违。风烟荏苒音书绝，形影凄其肋力微。白日剑光妖气暗，清霄雨洒梦魂飞。自家系累自家屋，谩讶是归元未归。
寇营·其一
作者：周政
朝代：明

变起仓皇事事非，谋身堪叹自依违。鼕鼕贼鼓城头壮，落落官旗山色微。日暮角声春意散，更深灯火旅魂飞。九原路杳知何在，默然愿祈得早归。
寇营·其二
作者：周政
朝代：明

春草离离景象非，楚囚空泣故心违。风烟荏苒音书绝，形影凄其肋力微。白日剑光妖气暗，清霄雨洒梦魂飞。自家系累自家屋，谩讶是归元未归。
观澜
作者：周敞
朝代：明

云开山晓色，风静鸟啼音。物意含春意，渊深似道深。
中春道中送别
作者：周文
朝代：明

酒香衣袂许追随，何事东风送客悲。溪遂飞花偏细细，津亭垂柳故丝丝。征帆人与行云远，失侣心随落日迟。满目流光君自惜，莫教春色共差池。
中秋鸳湖夜别
作者：周文
朝代：明

泣别鸳鸯湖，湖流泪不竭。去住无两心，水天有双月。
为讷斋赠歌者玉兰
作者：周文
朝代：明
体裁：七言绝句

娥娥红粉惜春楼，座客能销彻夜愁。不是新声名擅早，如何偏解唱凉州。
二十初度
作者：周文
朝代：明

作恶春风二十年，愁眉常到镜台前。去年杨柳为谁折，今岁梅花黯自怜。
口占
作者：周文
朝代：明
体裁：七言绝句

金炊玉馔满行厨，不惜倾囊向酒垆。忽漫相逢便相许，比来专畏霍家奴。
同屠庚朏董遐周骆天游游武林西山得厨字
作者：周文
朝代：明
体裁：七言绝句

偕游玉勒紫骝驹，云白山青去路迂。不借僧寮炊午顿，竹烟一片绕行厨。
吴江夜泊
作者：周文
朝代：明

去魄如秋水，清晖未破云。眼看林影黑，何处照离群。月明波上白，风送夜声寒。数点蒹葭露，浑疑泪眼看。愁人几点泪，不许秋风吹。吹入吴江里，江流无尽时。
吴江夜泊·其一
作者：周文
朝代：明

去魄如秋水，清晖未破云。眼看林影黑，何处照离群。
吴江夜泊·其三
作者：周文
朝代：明

愁人几点泪，不许秋风吹。吹入吴江里，江流无尽时。
吴江夜泊·其二
作者：周文
朝代：明

月明波上白，风送夜声寒。数点蒹葭露，浑疑泪眼看。
咏怀
作者：周文
朝代：明
体裁：五言绝句

几点愁人泪，不许秋风吹。吹到长江里，江流无尽期。
夏日和友人见赠并谢兰膏名酒
作者：周文
朝代：明
体裁：五言律诗

题遍碧苔笺，吟残绿水篇。流霞穿树出，明月隔溪悬。乍听声声笛，还逢汎汎船。琴心谁共识，山水自相怜。
夏日和友人见赠并谢兰膏名酒二首
作者：周文
朝代：明

睡起独怜人，吟诗感叹频。蚕眠知入夏，溪涨觉馀春。搔首惭膏沐，停觞忆饮醇。蒹葭馀一水，何处问通津。题遍碧苔笺，吟残绿水篇。流霞穿树出，明月隔溪悬。乍听声声笛，还逢泛泛船。琴心谁共识，山水自相怜。
夏日和友人见赠并谢兰膏名酒二首·其一
作者：周文
朝代：明

睡起独怜人，吟诗感叹频。蚕眠知入夏，溪涨觉馀春。搔首惭膏沐，停觞忆饮醇。蒹葭馀一水，何处问通津。
夏日和友人见赠并谢兰膏名酒二首·其二
作者：周文
朝代：明

题遍碧苔笺，吟残绿水篇。流霞穿树出，明月隔溪悬。乍听声声笛，还逢泛泛船。琴心谁共识，山水自相怜。
暮春
作者：周文
朝代：明

曾共看花发，无端又落花。春归君亦去，谁与惜年华。鸟声泣暮雨，蝶梦绕东风。花落不堪问，春光半已空。坐起愁如织，空斋但寂寥。不关风雨妒，春色为谁凋。堪嗟分手日，春色冷湖头。柳絮空飞尽，长条转系愁。旧愁聊自息，新恨便相催。欲寄丝千织，无由只雁来。
暮春·其一
作者：周文
朝代：明

曾共看花发，无端又落花。春归君亦去，谁与惜年华。
暮春·其三
作者：周文
朝代：明

坐起愁如织，空斋但寂寥。不关风雨妒，春色为谁凋。
暮春·其二
作者：周文
朝代：明

鸟声泣暮雨，蝶梦绕东风。花落不堪问，春光半已空。
暮春·其五
作者：周文
朝代：明

旧愁聊自息，新恨便相催。欲寄丝千织，无由只雁来。
暮春·其四
作者：周文
朝代：明

堪嗟分手日，春色冷湖头。柳絮空飞尽，长条转系愁。
有怀
作者：周文
朝代：明

卷帘何所思，独立数归鸟。不恨落日迟，惟怜君去早。醉罢见明月，照我还照君。如何君不见，只见天边云。
有怀·其一
作者：周文
朝代：明

卷帘何所思，独立数归鸟。不恨落日迟，惟怜君去早。
有怀·其二
作者：周文
朝代：明

醉罢见明月，照我还照君。如何君不见，只见天边云。
有所思
作者：周文
朝代：明

两眼断夕阳，两鬓羞临镜。重门闭不开，唯与愁相竞。
渡口
作者：周文
朝代：明
体裁：五言律诗

一水如斯逝，滔滔不便休。桥分南北岸，树系去来舟。竹粉馋乌啄，花房倦蝶留。况多渔父引，予亦漫从游。
游韬光庵与沈千秋分韵作
作者：周文
朝代：明
体裁：五言律诗

转径白云近，回风清磬残。霜花欺客眼，江雁怯秋翰。片石泉声细，千峰日影寒。烟深鸟不语，归路已漫漫。
秋日泛舟怀友
作者：周文
朝代：明

临风思永夕，极目感深秋。月落应同照，溪阴故独流。鸟啼清露下，雁过薄寒收。衰草犹如岸，空依此夜舟。
秋日过吴门感旧
作者：周文
朝代：明

香残带缓不胜愁，又见萧条一片秋。身到故乡翻是客，心惟明月许同舟。数声新雁凌江下，几点寒鸦逐水流。遮莫平生多少恨，闲吟欹枕更悠悠。
答华南子
作者：周文
朝代：明
体裁：五言律诗

老大羞颜镜，多君寄远诗。素椷开艳玉，上苑折新枝。三月孤村雨，十年沧海思。自来焚笔砚，何以谢相知。
过吴门怀旧
作者：周文
朝代：明
体裁：七言律诗

香残带缓不胜愁，又见萧条一片秋。身到故乡翻是客，心随明月许同舟。数声新雁凌江下，几点寒鸦逐水流。遮莫生平多少恨，閒吟欹枕更悠悠。
送人
作者：周文
朝代：明
体裁：五言绝句

愁人数行泪，不许秋风吹。吹入长江里，江流无尽时。
观柳道传太宰留题惠山诗卷
作者：周文孚
朝代：明

五云楼阁锦成堆，仿佛山光百里开。天上神龙行雨去，日边骢马踏花来。千年兰若春余梦，百世文章劫后灰。惟有石泉流不尽，月明犹照鹤飞回。
题一碧轩次范德章韵
作者：周文孚
朝代：明

轩下水天同一色，眼中物色向谁论。落霞散尽秋无际，老鹤飞来雪有痕。空洞玉壶盛沆瀣，苍凉碧月照黄昏。他时若待吟风去，云梦微茫气欲吞。
怀仙志
作者：周文豹
朝代：明

超却尘寰出大千，方乔无复遇乔仙。泉台渺渺难穷照，镜得纯阳也枉然。
冬至侍班
作者：周旋
朝代：明

佳期又遇一阳生，百辟趋朝贺圣明。大乐九成天上奏，祥云五色日边呈。履长共喜沾馀庆，报国难忘致太平。深愧相如宜病免，侍班何幸沐恩荣。
和雪斋韵
作者：周旋
朝代：明

冀北方辞阙，江南觉有春。虎符辉组绶，凤敕焕丝纶。竹马行遮道，蒲鞭不动尘。共言公荐拔，岂必为呈身。
宿紫虚观
作者：周旋
朝代：明

薄暮游山观，天低逼少微。地偏人到少，仙去鹤来稀。远岫收残雨，深林翳落晖。不缘簪绂绊，容与待忘归。
寄金华太守万季崇
作者：周旋
朝代：明

别来仍是十年馀，旧业惟存案上书。落日青山当户牖，秋风黄叶满阶除。已无朝士知名姓，只有林僧问起居。老我得閒身尚健，形神多为苦吟癯。
早朝
作者：周旋
朝代：明

玉漏九门通，银灯万点红。鸣珂齐百辟，飞盖拥重瞳。烽燧三边静，车书万国同。侍臣封事少，退食每从容。
暮春山行
作者：周旋
朝代：明

马色林间路，山花作阵飞。东风如有意，吹去点征衣。
暮景
作者：周旋
朝代：明
体裁：五言律诗

斜阳含霁景，江上去人稀。垂老犹为客，经冬未授衣。僧钟和月起，渔火隔烟微。故国云霄外，多从梦里归。
有所思
作者：周旋
朝代：明

悲风起高树，阴云蔽朝阳。伊人在天末，地远道路长。驾言欲相就，车敝马玄黄。秋深气愈厉，孤雁正南翔。爰附尺素书，以寄我衷肠。飞高影渐没，蹙刺心内伤。
次李商稳无题韵
作者：周旋
朝代：明

弓鞋窄窄步移难，独倚妆楼暮雨残。情绪逢春那得好，泪痕终日不曾乾。试拈彩笔惊肌瘦，小傍银屏怯被寒。恍忽却疑愆素约，箧中时简旧书看。蝉鬓轻盈不耐风，水亭帘幕怕朝东。瑶笺锦字无人寄，碧海青山有路通。倦态谩同芳草弱，愁颜不分小桃红。天涯荡子经年去，踪迹东西类转蓬。
次李商稳无题韵·其一
作者：周旋
朝代：明

弓鞋窄窄步移难，独倚妆楼暮雨残。情绪逢春那得好，泪痕终日不曾乾。试拈彩笔惊肌瘦，小傍银屏怯被寒。恍忽却疑愆素约，箧中时简旧书看。
次李商稳无题韵·其二
作者：周旋
朝代：明

蝉鬓轻盈不耐风，水亭帘幕怕朝东。瑶笺锦字无人寄，碧海青山有路通。倦态谩同芳草弱，愁颜不分小桃红。天涯荡子经年去，踪迹东西类转蓬。
次黄养正赏菊韵
作者：周旋
朝代：明

黄金花朵照冠裳，开正当时近橘阳。阿阁秋高通御气，掖垣风细和天香。自同葵藿常倾日，肯让梅花不畏霜。欢赏谁如今日乐，君王许醉紫霞觞。
求碧窗叶先生兰亭书法
作者：周旋
朝代：明

碧窗夫子写兰亭，千载羲之契合冥。赤手妙探龙虎窟，墨池寒蘸斗牛星。韩公自诧军方张，杜老深知笔有灵。剩欲相从学心画，烦君为我讲声形。
江心寺
作者：周旋
朝代：明

江心胜景似蓬莱，占断壶天绝点埃。不与人间连世界，却从波里结楼台。亭亭古塔双峰起，隐隐晨钟万户开。昨夜老龙听法去，满城风浪殷如雷。
泉川耕读
作者：周旋
朝代：明
体裁：古风

南山崇且深，溪水清以涟。良田百馀亩，草屋八九椽。蔼蔼桑麻场，漠漠榆柳烟。清晨荷锄去，日暮荷锄还。孺子掩柴扉，摊卷青灯前。读罢命浊酒，取醉辄复眠。
端阳有感
作者：周旋
朝代：明

思远楼前小雨晴，楚歌闻处若为情。纷纷载酒游观客，谁信当年有独醒。
西崦庄
作者：周旋
朝代：明

十年离世路，终日对青山。竹似怜人俗，云应陪我閒。有缘专静壑，无药驻衰颜。独向阶前立，秋声起树间。
西庄晚望
作者：周旋
朝代：明

野水漫凫汀，烟芜接远坰。数峰青抹黛，遥指不知名。
贺叶明府
作者：周旋
朝代：明

述职臣踰万，褒旌仅十贤。问渠谁第一，羡子独为先。宴赐珍羞富，衣颁锦绣鲜。辞朝加宝褚，乘传给官船。盛典昭明世，殊恩迈舜年。宰臣思效法，民吏候归旋。异绩中牟并，仁声密县肩。身临百里地，名纪九重天。美化施仍洽，贞心秉益坚。会看膺特诏，补衮五云边。
赠同乡鲍给事
作者：周旋
朝代：明

黄门清切受官初，虎榜登名世所誉。环佩晨趋迎玉辂，衣冠夕拜奉天书。禁庭鹄立朝仪肃，直省莺啼昼漏疏。惟喜乡邻沾薄宦，羊裘退食共纡徐。
赠姚惟东
作者：周旋
朝代：明

菶菶梧桐树，敷阴南山麓。大枝立青铜，小枝横绿玉。朝晞旭日光，暮来凤凰宿。爰抱琴瑟材，屡睨中郎目。雕斲縆朱弦，清商宣妙曲。音响发至和，宇宙调玉烛。
辟雍诗三章章四句
作者：周旋
朝代：明

湜彼其流，有环辟雍。天子戾止，穆穆其容。穆穆其容，于焉问道。弗烦弗勤，有师有保。有师有保，圣学缉熙。烝哉元后，允怀于兹。
辟雍诗三章章四句
作者：周旋
朝代：明
体裁：四言诗

湜彼其流，有环辟雍。天子戾止，穆穆其容。（一章）穆穆其容，于焉问道。弗烦弗勤，有师有保。（二章）有师有保，圣学缉熙。烝哉元后，允怀于兹。（三章）
送刘大尹宰石城
作者：周旋
朝代：明

为客逢张镒，求贤荐马周。郎官千里去，祖道片时留。候馆鸡声晓，征途马色秋。君王怀赤子，恩泽在承流。
送同乡金署正还南京
作者：周旋
朝代：明

封章闻圣主，驰传自南京。身立云霄近，恩沾雨露荣。辞朝初整旆，送别若为情。后夜逢秋半，相思共月明。
送同年陈郎中
作者：周旋
朝代：明

玺书新捧出金闺，五色龙章湿紫泥。疋马北离关雨霁，片帆南度渚云低。萧何转运功须并，刘晏经纶志欲齐。后夜相思一回首，福星高照大江西。
送尹同府之京
作者：周旋
朝代：明

瓯江初霁雨，别驾上神京。柳拂春风软，花迎晓露明。黎氓怀惠泽，冠盖动离情。环佩辞朝日，重过蔼政声。
送张给事中赴南京
作者：周旋
朝代：明

三五星未没，青骊驾言征。籍籍祖道筵，悠悠远行程。阳回雪初霁，春意亦已生。黄门地清要，彼此同恩荣。求言在兹日，况复须老成。勿谓君门远，出纳良不轻。行矣庶勉旃，慰此离别情。
送李侍御四川巡按
作者：周旋
朝代：明

平明奉诏出岩廊，万里西川事激扬。玉斧凝霜生劲气，绣衣笼日带恩光。巴江渡处波涛静，剑阁经时草木香。狼虎闻风应远避，埋轮不让汉张纲。
送李学士归省
作者：周旋
朝代：明

凉飙倏阑暑，星火西南方。仆夫理巾车，晨起驾周行。大节著朝野，蔚为人所望。圣皇眷宿德，去意何遑遑。臣节未易尽，亲恩讵能忘。雨露沾以濡，松楸蔼而仓。立身罔知报，惕怛中心伤。孝治昭盛时，眷辞白玉堂。封章侈君惠，岂曰恋故乡。胡能昧其原，畏彼道路长。
送林修撰
作者：周旋
朝代：明

自是瀛洲侣，年来已二毛。龙头曾独占，鸾诰已殊褒。德业推先达，衣冠偶俊髦。雄文司马出，直笔董狐操。漳水流何已，闽山势转高。许归优渥重，雨露在宫袍。
送江侍郎巡边
作者：周旋
朝代：明

久副秋官独有功，巡边新命荷宸衷。良平不数侯关内，颇牧谁知出禁中。鈇钺光摩秋月白，旌旗影拂晓霞红。坐令亭障如磐石，一点胡尘不敢通。
送江编修还蜀
作者：周旋
朝代：明

阊阖初开晓仗移，佩环趋向玉阶辞。行舟惯见巴江险，策马何愁蜀道危。花满锦城迎望远，诗成綵笔得归迟。只今帝载须才俊，还看夔龙集凤池。
送王都宪督漕
作者：周旋
朝代：明

绣衣金带照青春，奉敕南巡一宪臣。万里澄清归掌渥，西都漕运入经纶。晓离台府霜威肃，夜度关河月色新。屈指来秋看复命，翩翩獬豸列枫宸。
银麓奇峰
作者：周旋
朝代：明

芙蓉削翠拂层霄，绝顶馀寒暑自消。双鹿迷踪云露迥，数螺凝黛海天遥。霜清夜识浮银气，月白时闻响玉箫。我欲与君游汗漫，晚年期此觅松乔。
霜林晚节图
作者：周旋
朝代：明

朔风何萧萧，严霜亦皓皓。维此岁载阴，群芳尽枯槁。懿彼贞坚姿，幽寂能自保。春风桃李花，树下蘼芜草。纷纷竞颜色，媚此一时好。
题周万户子性扇面月桂
作者：周旋
朝代：明

我昔梦游昆崙峰，云梯咫尺依晴空。绿烟扫尽六合净，身轻八翼飞蟾宫。蟾宫境界一何异，璚楼瑶阁相钩笼。就中丹桂花正发，清光夺目飘香风。姮娥一见谓仙客，当时许折枝头红。翩翩见舞羽衣曲，钧天彷佛闻三终。久之但觉毛骨凛，逼人寒气如冬隆。觉来明月满窗户，一天灵籁鸣山松。
题月下蒲萄卷
作者：周旋
朝代：明

骊龙飞出水精宫，袅袅长须翠拂风。乱吐珊瑚千万颗，夜深高挂月明中。
寄杨子东
作者：周昉
朝代：明

钱塘旧友知谁在，万里滇南见子东。夜市斗茶凉雨后，晴湖载酒夕阳中。龙梭织锦翻新样，凤绣萦丝记旧工。不是吾侪不归去，六桥行处草茸茸。
寄素轩公
作者：周昉
朝代：明

行马纵横禁谒时，不干声色尚文辞。深藏结绿千金剑，少试抽黄七字诗。聚远有楼堪纵目，在官无事且开眉。欲知王谢人家乐，霁月光风蔼墨池。
暮春山行二首
作者：周昌龄
朝代：明

洞壑回千叠，行行兴不穷。云添短鬓白，花映老颜红。峭壁稀人到，仙源有路通。飘飖更深入，始觉脱樊笼。绝巘苦跻攀，莓苔一径斑。恍疑到天上，未信是人间。黄鹤窥人舞，玄猿引子还。壶觞憩松石，聊共白云閒。
暮春山行二首·其一
作者：周昌龄
朝代：明

洞壑回千叠，行行兴不穷。云添短鬓白，花映老颜红。峭壁稀人到，仙源有路通。飘飖更深入，始觉脱樊笼。
暮春山行二首·其二
作者：周昌龄
朝代：明

绝巘苦跻攀，莓苔一径斑。恍疑到天上，未信是人间。黄鹤窥人舞，玄猿引子还。壶觞憩松石，聊共白云閒。
芸窗幽思四首
作者：周昌龄
朝代：明

遥看草色天连雨，坐见苔斑水渍山。风月招邀惟我懒，莺花撩乱几人閒。新葩呈艳菁葱合，古树园阴紫翠环。点检药囊参术在，不妨扶老驻衰颜。水榭乘风恣浪游，隔江歌沸小凉州。冰盘荐荔堆红玉，琼椀浮瓜漾白沤。天地一时回爽气，林峦随处散閒愁。相思有约知何地，只在青山碧水头。自家怀抱少人知，萧室虚斋独坐时。香泛茱萸熏酒斝，冷倾梧露湿枰棋。寻幽祇用驰双屐，度世何须皱两眉。袖手无言心似洗，忽闻征雁过江湄。前山瘦尽水生寒，庭竹依依翠不乾。壶里已开千岁景，垆中应有九还丹。诗当得句翻慵写，琴到无弦岂用弹。墙角悄来香一树，巡檐终日许谁看。
芸窗幽思四首·其一
作者：周昌龄
朝代：明

遥看草色天连雨，坐见苔斑水渍山。风月招邀惟我懒，莺花撩乱几人閒。新葩呈艳菁葱合，古树园阴紫翠环。点检药囊参术在，不妨扶老驻衰颜。
芸窗幽思四首·其三
作者：周昌龄
朝代：明

自家怀抱少人知，萧室虚斋独坐时。香泛茱萸熏酒斝，冷倾梧露湿枰棋。寻幽祇用驰双屐，度世何须皱两眉。袖手无言心似洗，忽闻征雁过江湄。
芸窗幽思四首·其二
作者：周昌龄
朝代：明

水榭乘风恣浪游，隔江歌沸小凉州。冰盘荐荔堆红玉，琼椀浮瓜漾白沤。天地一时回爽气，林峦随处散閒愁。相思有约知何地，只在青山碧水头。
芸窗幽思四首·其二
作者：周昌龄
朝代：明
体裁：七言律诗

水榭乘风恣浪游，隔江歌沸小凉州。冰盘荐荔堆红玉，琼碗浮瓜漾白沤。天地一时回爽气，林峦随处散閒愁。相思有约知何地，只在青山碧水头。
芸窗幽思四首·其四
作者：周昌龄
朝代：明

前山瘦尽水生寒，庭竹依依翠不乾。壶里已开千岁景，垆中应有九还丹。诗当得句翻慵写，琴到无弦岂用弹。墙角悄来香一树，巡檐终日许谁看。
一壶酒歌
作者：周是修
朝代：明

一壶之酒三四客，阁暖炉红窗月白。围炉把酒且饮之，须臾相顾皆春色。酒亦何美意何长，人生百年内，嘉会不可常，且乐今夕同徜徉。飞霜落尽衡阳树，哀鸿叫下潇湘浦。潇湘浦，九疑云隔苍梧路。帝子香魂招不来，空馀竹上啼痕处。放歌一曲壮心悲，天涯漂泊我何为。明当径度禾川水，却望庐陵山翠归。
临川女
作者：周是修
朝代：明

临川女，日日临川望何处。临川路，前月征人从此去。征人此去九千里，持戈远赴交河戍。交河沙塞窅茫茫，尽是古来争战场。白骨连山中夜月，铁衣倚马五更霜。此时王事好辛苦，将军号令严如虎。一声敌骑寇边州，生死向前无转头。丈夫重义轻生死，动肯捐躯报天子。妾在深闺君在边，何当破敌遂生还。但令百岁能相见，离别寻常安足怨。
临清轩歌
作者：周是修
朝代：明

君不见北风倒吹海水竭，纥干山头丈深雪。万石英雄安在哉，唯有连山之战骨。又不见富贵金阶白玉堂，美人如花珠黛香。枯荣倏忽歌舞散，落日野草啼寒螀。君家严亲丈人行，壮节生平足豪宕。筑室云林深复深，泠眼红尘看得丧。向南别起临清轩，轩前一水泠泠然。上映龙门之佳气，下引金洞之长源。仰冈嵯峨倚天碧，四世家庭好承袭。夜榻歌诗幼子贤，春槽压酒佳宾集。桃杏花间闻马嘶，不知何处醉还归。娇孙出迎拍双手，明月在地风生衣。泠泠流水苍苍树，十载重来嗟物故。有子继述孙贻谋，胜槩轩中宛前度。前度轩中胜槩多，赋诗其若临清河。请君酌我一斗酒，为君写作临清歌。我歌临清何以哉，聊和陶潜归去来。轩中日日人长乐，轩外年年花自开。
仲夏日暮忆胡筠客金台
作者：周是修
朝代：明

清风满竹扉，细汗冷絺衣。莲爱疏红靓，槐宜密翠肥。野塘双鸟度，溪寺一僧归。之子金台客，音书何太稀。
公无渡河
作者：周是修
朝代：明

太行之山高莫比，黄河之水深无底。山高无路犹可登，水深无船安可行。公乎公乎奈尔何，被发提壶来渡河。河水深，不可渡，公无渡河渡河去。长风吹天落日孤，狂夫烈女何代无。愿死从公与公俱，箜篌所悲终何如。
兰岩山绝顶歌
作者：周是修
朝代：明

兰岩山高出西极，东南诸峰秀无敌。中有瀑流挂绝壁，建瓴直下三千尺。僵木横溪龙偃卧，怪石夹道虎踞坐。惊风划来惨么么，万壑松声海涛播。跻崖蹑涧俯复仰，洞府？砑豁轩敞。似闻列缺引霹雳，亦多魑魅兼魍魉。黄熊奋奔青兕立，寡鹤哀鸣断猿泣。我行欲息不敢止，凭高望远忧思集。九州四海何茫茫，神禹之迹忽已荒。峨岷秋阴接太华，洞庭倒景摇潇湘。孤云低飞楚甸阔，征鸟竟没吴天长。五台之墟控三峡，之子何时归故国。好在残年十月冬，相逢江上梅花白。
兰岩山绝顶歌
作者：周是修
朝代：明
体裁：古风

兰岩山高出西极，东南诸峰秀无敌。中有瀑流挂绝壁，建瓴直下三千尺。僵木横溪龙偃卧，怪石夹道虎踞坐。惊风划来惨么么，万壑松声海涛播。跻崖蹑涧俯复仰，洞府�砑豁轩敞。似闻列缺引霹雳，亦多魑魅兼魍魉。黄熊奋奔青兕立，寡鹤哀鸣断猿泣。我行欲息不敢止，凭高望远忧思集。九州四海何茫茫，神禹之迹忽已荒。峨岷秋阴接太华，洞庭倒景摇潇湘。孤云低飞楚甸阔，征鸟竟没吴天长。五台之墟控三峡，之子何时归故国。好在残年十月冬，相逢江上梅花白。
关山月
作者：周是修
朝代：明

今夜关山月，何人不苦情。秪宜明汉国，岂忿照边营。云阵迷兵阵，风声乱鼓声。长安光满处，闺思更难平。
再和起晦韵寄礼用黄兄
作者：周是修
朝代：明

前月南溪送远归，别来相念不相违。几回望眼迷阴雨，无限愁心对夕晖。万古兴亡云北度，一年寒暑雁南飞。清时文彩怜君盛，圣代才名愧我微。酾酒瓮晴春蚁沸，读书窗暖夜萤辉。纷纷世态寻常改，碌碌人生七十稀。华焕漫求丰狱剑，夷齐空饿首山薇。归田始觉耕还好，卜宅长怀善可依。双履莫从云外蹑，一觞难共月中挥。临流和得相思曲，寄与西风到竹扉。
再赓酬光远文学
作者：周是修
朝代：明

王国今多士，君诚拔萃豪。用当天下器，选夺俊中髦。匣宝尘堪拂，山辉石不韬。六龙攀驾远，五凤助楼高。律协嵇中散，书工蔡绮曹。诛茆居卜杜，问菊隐成陶。夏木阴分座，春江色染袍。洞云随蜡屐，沙雨阁鱼舠。城市长收迹，庭闱日服劳。写方谙药性，篝火费兰膏。节峻谁能屈，名扬岂待褒。周原临眺望，蒋径入游遨。已有扶轮辄，宁无诣阙皋。圣朝思播德，污吏忍怀饕。经世文推杰，开边战息鏖。参差登要路，变化逐宣毫。材展空群骥，功参立极鳌。棱棱礼邑芑，孑孑浚郊旄。治感祥麟至，威凌猛兽逃。共传三益美，莫破一言牢。荐斝寒宜蟹，裁裘暖称羔。山菹藏荜蕟，家酿出葡萄。管辂才通易，扬雄复广骚。池乾棱就采，畦润草从薅。细鲤金明涧，轻鸥雪点涛。词宗兼鲍谢，诗祖辨韩毛。慕学情尤固，论交志敢慆。别离增愀愀，邂逅释忉忉。老鹤惊翔翥，穷猿惨叫号。终期膺历试，要不愧铅刀。
北楼
作者：周是修
朝代：明

春色满南州，乡心上北楼。青天万古意，白日半生愁。城晓钟才动，江晴雾未收。人间几兴废，依旧水东流。
华盖山
作者：周是修
朝代：明

东风吹大河，河水为上涌。缅思华盖君，巢云绝尘冗。唫时月满轩，耕处云生陇。何当命巾车，相从服铅汞。
南城歌寄赠胡思敬
作者：周是修
朝代：明

南城之山高㠝岏，连冈叠嶂青云端。鸾翔凤舞势历历，马驰牛卧形盘盘。南城之水清见底，浩浩千秋流不已。孤光澒洞化鱼龙，雷霆五夜潜鳞起。蕴奇蓄秀识者稀，积德累行膺昌期。胡郎家住南城侧，五福由来天命之。前年恭承圣皇诏，严亲平步登廊庙。听自遥瞻阊阖门，老大功名足誇耀。翩翩三凤鸣朝阳，与时际会争翱翔。为家为国不少暇，忠孝两情江水长。伯也乘涛四十里，晨昏远奉勤王事。家山半载未归来，耳畔频闻好音至。仲也进退怀深忧干蛊，驱驰那暂休持衡。赋税贵平理供给，饷馈无愆尤闾阎。往往多豪纵，岂若君家贤伯仲。只将孝义主中心，美利荣名摇不动。蹇予落魄无所为，壮志凌云空自知。求田问舍安足数，附翼攀鳞终有时。胡郎爱我诚幽雅，我爱胡郎绝潇洒。相逢一笑坐琼筵，稳系楼前五花马。狂来一饮三百钟，论交吐气萦晴虹。人生契合在知己，宁论得失兼穷通。别来倏忽成今昔，兔走乌飞过箭疾。相思重欲话中情，极目南天楚云碧。朔风萧萧鸿雁鸣，寒梅迎雪玉香轻。折将欲寄不得便，为君怅望歌南城。城南山水如图画，古木虬龙郁相亚。华堂结搆高于山，綵服斑斓照堂下。堂前种竹百千竿，年年岁岁报平安。萱花爱日色炜炜，椿株化雨阴团团。君不学五陵年少誇游侠，又不学孤竹夷齐事高洁。丈夫在世贵成名，何用飘飘比云月。城南山头桑叶黄，葡萄万斛生春光。浩歌不尽万古意，安得一醉宽离肠。君才拔俗真雄壮，嘱君善保为民望。当今圣代急贤良，相期更在青霄上。
南溪夜饮醉歌行
作者：周是修
朝代：明

南溪之水清且甘，酿酒饮少辄为酣。君家今夜设华宴，明月正照山前庵。佳人狎坐发清唱，起舞牵衣不相放。锦袍无惜湿淋漓，玉盌唯催气豪宕。峨嵋亭子今不存，习家池馆亦无闻。骑鲸倒载千古事，此时之乐宜同论。人生嘉会难屡得，且饮如渑对明月。穷通于我果何哉，出门一笑天地阔。
南溪夜饮醉歌行
作者：周是修
朝代：明
体裁：古风

南溪之水清且甘，酿酒饮少辄为酣。君家今夜设华宴，明月正照山前庵。佳人狎坐发清唱，起舞牵衣不相放。锦袍无惜湿淋漓，玉碗唯催气豪宕。峨嵋亭子今不存，习家池馆亦无闻。骑鲸倒载千古事，此时之乐宜同论。人生嘉会难屡得，且饮如渑对明月。穷通于我果何哉，出门一笑天地阔。
古从军行五首
作者：周是修
朝代：明

金鼓龙城出，旗旄虎卫分。筑坛新拜将，飞简急行军。关路晴和雪，边烽夜照云。楼兰今未斩，何以报明君。三十未成名，从戎一片心。车轮装白玉，马勒铸黄金。报主时何晚，安边计始深。辕门风雪夜，抚剑一沈沈。万马不闻嘶，天山雨雪时。旌旗寒色惨，鼓角夜声悲。汉将雄韬出，戎王败垒移。捷书星火急，应到凤凰池。转战桑乾夜，匈奴半遁逃。边烽随鼓歇，海月傍营高。总笑探囊易，谁言破竹劳。指时龙阙下，朝服换新袍。宝马流星剑，金戈明月弓。千旗分别将，万骑拱元戎。玉帐兵符袐，辕门杀气雄。长驱沙漠外，谁数卫青功。
古从军行五首·其一
作者：周是修
朝代：明

金鼓龙城出，旗旄虎卫分。筑坛新拜将，飞简急行军。关路晴和雪，边烽夜照云。楼兰今未斩，何以报明君。
古从军行五首·其三
作者：周是修
朝代：明

万马不闻嘶，天山雨雪时。旌旗寒色惨，鼓角夜声悲。汉将雄韬出，戎王败垒移。捷书星火急，应到凤凰池。
古从军行五首·其二
作者：周是修
朝代：明

三十未成名，从戎一片心。车轮装白玉，马勒铸黄金。报主时何晚，安边计始深。辕门风雪夜，抚剑一沈沈。
古从军行五首·其五
作者：周是修
朝代：明

宝马流星剑，金戈明月弓。千旗分别将，万骑拱元戎。玉帐兵符袐，辕门杀气雄。长驱沙漠外，谁数卫青功。
古从军行五首·其四
作者：周是修
朝代：明

转战桑乾夜，匈奴半遁逃。边烽随鼓歇，海月傍营高。总笑探囊易，谁言破竹劳。指时龙阙下，朝服换新袍。
古松吟
作者：周是修
朝代：明

道周古松树，半荣半已枯。长丝敛柯叶，流膏出皮肤。旁见斤斧痕，文理烂交敷。历岁岂不深，养质心匪虚。孰俾夜焚之，光辉发烜如。致民思利用，斩凿及根株。薿薿中泽棘，菀菀高林樗。非材众所弃，生意乃有馀。反嗤尔为松，憔悴独何欤。
君不闻歌
作者：周是修
朝代：明

君不闻和氏璧，楚王刖之以为石。又不闻丰城剑，千载埋藏遇华焕。世间万事有穷通，何况壮士誇材雄。于时未际君且守，春到花开不须久。
和刘辉远短歌行
作者：周是修
朝代：明

闭门风雨莺花老，红紫园林净如扫。晴来点检江南春，一碧连天有芳草。美人不见余心悲，参辰出没长暌离。暌离咫尺若万里，竟日悠悠劳所思。琥珀鹅黄金错落，徒负高情同毕卓。安得蒲萄变汉江，便筑糟台齐华岳。美人何时对青眼，北树东云愁复晚。雕鞍宝马洛阳儿，琼筵绮席新丰馆。朝回九重鸣玉珂，夕饮百斛双颜酡。青云亦欲致身早，其若神龙浅水何。美人胡为在丘壑，缊袍不换朱衣著。固知藏器以待时，岂比寻常空落魄。读书胜遗满籯金，谁识韦家祖父心。相思相望莫相及，脩竹绕门流水深。
和荅横溪隐者歌
作者：周是修
朝代：明

横溪之山何郁郁，横溪之流下盘屈。就中隐者巢许俦，落落云松百千尺。有时清夜抱瑶琴，海门出月琉璃碧。颓然醉卧松石间，五色英华梦生笔。金鸡三号海色动，眼开一丈扶桑日。恍惚骑鲸天上归，锦袍玉铗光相射。大漠黄尘烟雾昏，潼关白骨丘山积。临岐已见泣杨朱，叩角还闻歌宁戚。何如隐者笑傲横溪湄，长枕溪泉漱溪石。
咏林居散生
作者：周是修
朝代：明

隐山不在深，情高喧自寂。交友不在和，谊合疏自密。世人多巧智，动静恒匪然。末荣本不滋，曷免终摧颠。惟君拔俗流，于余寔同调。惟余好斯人，于君亦知要。白云荫松石，寒泉漱庭除。匡坐论太古，方寸拟堪舆。万里出从中，舒卷俱自得。山重非可移，渊浚宜莫测。清风千万古，浊酒三五杯。弹咏续欢洽，浮名何有哉。琴以扬徽音，诗以发素抱。愿言永陶陶，穷通付穹昊。
商妇怨
作者：周是修
朝代：明

作木莫作桑树枝，作女莫作商人妻。桑枝岁岁苦攀折，商妇年年感离别。桑枝折尽犹解抽，人老岂有重苍头。神龙猛虎会可执，其奈夫婿心难留。朔风吹江浪如屋，柁楼嘈嘈行色促。望杀苍天哀愤深，目断云山泪成掬。何能化作樯头燕，到处飞飞得相见。何能化作帆上风，千里万里长相从。父母嫁我非夙契，但云商人多赢利。门前宴集广舆马，篚筐聘来足珠翠。岂知今日成参商，舆马珠翠看无光。月悬别恨秋宵永，花搅离思春昼长。妾心岂学道傍柳，朝朝暮暮千人手。妾心岂学空中云，变易随时情何有。妾心可似南山石，雨打霜侵只如昔。更看终岁不归来，化作南山一拳石。
园乐诗为东园伯丈赋十二韵
作者：周是修
朝代：明

先生结发好丘园，老隐非同学圃樊。绿竹盛时长少事，紫萝深处寂无諠。垦添荒址馀多地，灌引清渠出有源。水暖鱼虾随瓮汲，畦春蛙蚓逐锄翻。晚菘漫采苗兼韭，乱莽閒薅卉杂萱。红甲绀牙浮土面，碧莎苍耳护墙根。午窗棋罢云行影，夜院香消月过痕。松下斗茶联石鼎，花边劝酒倒银樽。琴坛久任封苔净，砚沼常因洗药浑。植得芝兰沾花雨，树来梅柳发晴暾。驱驰攘攘怜南北，栖止洋洋自旦昏。谁识先生真乐趣，浩歌落落信乾坤。
城南小隐
作者：周是修
朝代：明

万冗作由心，心远喧竟寂。孰云事真隐，而必离廛邑。惟兹方寸中，浑然有太极。众人固蚩蚩，悟之在达识。卓彼高世士，抱道慕閒逸。旧宅城南隅，处甚岩岫僻。旷哉烟霞想，变化随所即。砺齿何不坚，循璧亦有石。洗耳何不清，负郭亦有泽。寤言宇宙间，焉往不自适。溯观巢许流，千载犹一日。
塞上曲
作者：周是修
朝代：明

北风猎猎衰草黄，边马壮健边人强。马嘶风劲角弓响，射断天边鸿雁行。惊沙乱起愁云变，人马相闻不相见。单于夜半末归庭，昭君空抱琵琶怨，泪雨湿花香满面。
塞下曲
作者：周是修
朝代：明

十月祈连三尺雪，孤军万里防边敌。鼓钲不动马停嘶，北风吹冻衣裳裂。元戎怒奋黄金戈，夜移苦战临交河。海云漠漠关月黑，道傍死骨何其多，主恩未报将奈何。
夏夜咏怀
作者：周是修
朝代：明

萝月白于练，松风凉于水。幽人感芳序，揽衣中夜起。天河向西注，斗柄当南指。流萤轻入幔，啼螀乱喧耳。寂寂惬深情，悠悠思至理。两仪立四极，万物递终始。金石有销铄，人寿安足恃。动静荣辱随，存亡哀乐继。所以达识人，用舍由行止。居偏俗事稀，鱼肥新酒美。酒酣发浩歌，响彻青云里。正命托堪舆，何乐可代此。
夏夜忆九成姻兄
作者：周是修
朝代：明

凉灏生微月，纤纤出素云。移床嗔竹影，掩袂惜荷芬。酒店沙头静，渔灯浦口分。故人隔江水，何事久离群。
夏夜有怀王兄学
作者：周是修
朝代：明

明月何烛烛，良夜亦悠悠。揽衣历前除，閒咏以销忧。俯褰幽兰芳，仰视天汉流。鹑火司夏令，玉衡指炎州。感兹气象易，念彼平生俦。山高而水深，于焉成阻脩。嘉会邈难即，何以结绸缪。阴阳无停机，荣枯递相酬。百年苦短短，况若参辰游。美酒聊足挥，丹经安可求。愿君固贞节，岁寒保康休。终朝拾瑶草，三山寻十洲。
夏庄里
作者：周是修
朝代：明

山行巇险极，言至夏庄里。俯视见人烟，直下在地底。结屋自为邻，开门齐向水。尝披桃源图，何有踰乎此。
大平洲
作者：周是修
朝代：明

一水分复合，是有中流渚。溯洄从其人，道阻心良苦。其人美如玉，远世甘独处。秋风把钓归，绕屋松萝雨。
大石门
作者：周是修
朝代：明

两山夹长溪，石壁忽抵截。一窍正中开，㠝岏象枨闑。不假造化功，世人焉得设。万古祗如斯，消磨几行客。
姑恶鸟
作者：周是修
朝代：明

有鸟有鸟终日啼，万口千声如一词。云是悍妇怨姑恶，精魂幻化之所为。我听此言重惆怅，惆怅思之谁是非。人家生男愿取妇，取妇愿能纂家务。自古物从勤上生，讵容怠惰无思虑。姑詈汝，愿汝勤，姑挞汝，愿汝能。汝改姑欣欣，不改姑难平。如何重恩爱，翻化深愤嗔。殒身化鸟道姑恶，孙孙子子传怨声。古有孝妇冢，亦有义女亭。至今人叹慕，至今人颂称。汝言姑恶姑不恶，自此吞声休更鸣。
孤梅
作者：周是修
朝代：明

草绿缛兮以争茂，木葱茏兮以可悦。胡不与之同时以敷荣兮，而俟彼之色变而叶脱。岂不畏夫风霜，而有契夫雪月。于是以见尔之高洁，吁嗟乎尔之高洁。
寄白下彭君
作者：周是修
朝代：明

碛浦青枫路，茅堂白水村。落花怜杜宇，芳草怨王孙。别去冬徂夏，忧来旦复昏。赤心元自许，高谊与谁论。流俗难藏器，陈情欲叫阍。精诚交霹雳，忠愤走轒辒。鸑鷟翔丹穴，骐麟出大宛。骏蹄当驾驭，逸翮遂飞翻。用世材虽重，端居道亦存。万家岐下邑，五亩洛中园。径晓晴生竹，堂春煖护萱。河流通马颊，山势锁龙门。洗药香分涧，看松翠满轩。汀沙眠称鹤，岩果盗随猿。德愧成蹊李，名惭学圃樊。莫收金铸错，但保玉无痕。感旧愁空积，怀贤虑政烦。长歌谢知己，浩浩一乾坤。
寄赠巫阳隐者歌
作者：周是修
朝代：明

金樽美酒清且香，欲饮不饮愁心长。寒云四塞南雁翔，尺书不到巫山阳。巫山十二峰峦出，落日平荒楚天碧。岚烟瀑水石桥晴，啼鸟梅花野亭夕。野亭夕，秋风多，亭西隐者今如何。欲知别后相思意，不尽东流江上波。
寓言
作者：周是修
朝代：明

阴阳分昼夜，轮运浩无穷。时物更代谢，孰知玄化工。人生如梦寐，即寤永成空。幽观衰荣联，往复迈旋蓬。鄙夫昧达识，眇然随所终。贤豪关世运，用舍合中庸。进由吾大道，退厉吾清风。载歌紫芝曲，不愧商山公。
将进酒
作者：周是修
朝代：明

将进酒，黄金钟，佳宾如仙马如龙。璚楼绮席凌烟空，一声浩笑劝相逢。江南二月皆春风，击鼓催花花尽红。人生在世偶然事，对此不饮将安从。发齐歌，引赵舞。利路名场付何处，出令传觞急飞羽。请君为我纵鲸吞，不醉不颓不归去。青山在地日在天，山翁倒载车底眠。但令行乐长若然，浮云富贵安足言。
尖心峰
作者：周是修
朝代：明

东郡富原田，西顾旷平永。青峰特中起，卓立势拔笋。造化固根荄，阴阳定标准。何当蹑层云，临览至绝顶。
山居
作者：周是修
朝代：明

幽居隐薜萝，谁问夜如何。风定云昏斗，星稀月度河。征鸿闻去远，落叶坐来多。见说边庭士，防秋尚拥戈。
己未九月余新归灉江度构茅居甫成姻兄王氏效先有诗见美倚歌和之以酬其深意云
作者：周是修
朝代：明

周孔既已矣，哲人将畴归。万物自荣谢，苍苍含朝晖。结庐还故里，忍使初心违。为山期九仞，覆篑功宁亏。载歌太古音，泠泠空自知。圣人百世上，我乃百世下。攘攘尘途间，未有忘情者。淫词尚新声，薄俗轻大雅。明珠混鱼目，畴能别真假。结庐隐其身，翛然傍林野。
己未九月余新归灉江度构茅居甫成姻兄王氏效先有诗见美倚歌和之以酬其深意云·其二
作者：周是修
朝代：明

圣人百世上，我乃百世下。攘攘尘途间，未有忘情者。淫词尚新声，薄俗轻大雅。明珠混鱼目，畴能别真假。结庐隐其身，翛然傍林野。
幽居对雨独酌
作者：周是修
朝代：明

幽居一日雨，高坐不出门。江风逾箭疾，陇云仍墨屯。惊鱼晚时跃，栖鸟寒不喧。发我葑菲苗，滋我松竹根。静言观物理，生意何其繁。家人慰沈默，洗杓开小樽。斟酌劝饮之，兀然醉乾坤。尘土彼尘土，得失焉足论。
幽居晚雨
作者：周是修
朝代：明

一户通幽径，依依敞竹门。乱云低白昼，疏雨湿黄昏。犬吠当林屋，鸦归隔水村。呼儿供枣栗，独自酌芳樽。
张子房歌
作者：周是修
朝代：明

汉家重器张子房，起身报仇来博浪。金槌一挥祖龙怒，四海惊涛随播扬。忽遇山东隆准公，契合君臣鱼水同。当年不取下邳履，岂有神策先群雄。萧曹忠贞平勃智，信越武威樊纪义。蛟腾虎变各英豪，复总机谟归掌指。灭霸成王建业秋，元功茅土遂封留。固知富贵非可久，便逐乔松仙者游。丹经洞府閒终日，云白山青江水碧。回头世事等浮萍，梁楚他年血波赤。
归宁妇归
作者：周是修
朝代：明

门前石桥路，东去何悠长。妾从此路嫁他方，还从此路归故乡。朅来别郎五六月，朝夕不离慈母傍。月满西堂夜未央，乌啼金井梧桐黄。此时与郎惜景光，独守罗帏愁断肠。忽向楼前听嘶马，报郎迎妾将同行。慈母许辞亲为妆，膏车秣马当晨霜。母恩亦如郎爱厚，妾心怀母若怀郎。但愿母寿郎安康，岁岁与郎登母堂。
忆云峰寺
作者：周是修
朝代：明

忆昔登临日，披云谒上方。楼台通海气，花木近天香。佛骨陈千古，禅心眇八荒。重来深有兴，准拟在秋凉。
忆王兄韶
作者：周是修
朝代：明

菀菀庭际阴，炜炜松下花。松姿固自持，花艳终可嗟。徒令益幽思，于是感年华。年华从何逝，长见白日斜。君子抱古道，屏居河水涯。累月莫予遘，人生终几何。脂彼檀木车，秣此黎眉騧。所愿忧怀写，无论途路赊。
忆赠游子哲
作者：周是修
朝代：明

晨兴振烦襟，怅言临清河。俯视河水流，去去无回波。人生如梦寐，得失常苦多。潜鳞思漼渊，翔鸟恋故柯。维物知所止，独奈世人何。君为巢由隐，洗耳矢靡他。养道日游咏，考槃云在阿。白云长共栖，紫芝时复歌。愿言往从君，吁嗟乎蹉跎。
怀友歌
作者：周是修
朝代：明

吁嗟友道日凋丧，眼底轻薄徒纷纭。朝为同心暮楚越，倏忽变化如秋云。我思安得齐鲍子，相与平生独知己。斯人易失难再求，恨杀重泉呼不起。光阴百年亦草草，少壮几年复衰老。鸾凤哀叫失其群，叹息无言望空昊。
怀远有作
作者：周是修
朝代：明

流离悲夜阑，月陨山正黑。幽闺破残梦，欹枕益悽恻。同心与我违，九载燕赵客。大车即长道，利往不改辙。人世如蜉蝣，变化曾倏忽。何有龟鹤龄，而耐此遐别。愿言勿复思，思之泪成血。
感怀三首
作者：周是修
朝代：明

芳桃笑春风，秾李耀晴日。偶蒙化工荣，光彩不可敌。盛时能几许，零落各相失。讵知寒松心，凌霜如铁石。周旦匡王室，而罹管蔡谤。不资穹鉴明，圣德几沦丧。二年罪斯得，雷风感天象。怀哉时世远，光泽不可望。皇天泬以穹，后土漠以广。善恶虽万殊，报施终不爽。大人知至道，日鉴于既往。嗟彼盲瞆徒，逐物空鞅掌。
感怀三首·其一
作者：周是修
朝代：明

芳桃笑春风，秾李耀晴日。偶蒙化工荣，光彩不可敌。盛时能几许，零落各相失。讵知寒松心，凌霜如铁石。
感怀三首·其三
作者：周是修
朝代：明

皇天泬以穹，后土漠以广。善恶虽万殊，报施终不爽。大人知至道，日鉴于既往。嗟彼盲瞆徒，逐物空鞅掌。
感怀三首·其二
作者：周是修
朝代：明

周旦匡王室，而罹管蔡谤。不资穹鉴明，圣德几沦丧。二年罪斯得，雷风感天象。怀哉时世远，光泽不可望。
感遇三首
作者：周是修
朝代：明

吟诗爱千章，靡益于世道。是则徒尔为，虽多胡足宝。譬入东风林，炫目多花草。容媚可人怡，饥至莫余饱。曷若事西畴，省彼粱与稻。实为卒岁凭，永焉天命保。登山虑其高，涉水忧其深。独于处世人，而弗度其心。其心一弗度，言貌终难谌。反是曷谓智，徒多咨陆沈。盍闻方寸同，厥利犹断金。此正彼无邪，谗毁孰余侵。服牛待余耕，乘马待余行。蚩蚩乘且服，驱策不少仁。安知有血气，何独能无情。所以异贵贱，由人为物灵。资用竭其力，可不见推恩。嗟彼残忍徒，戕之如折茎。
感遇三首·其一
作者：周是修
朝代：明

吟诗爱千章，靡益于世道。是则徒尔为，虽多胡足宝。譬入东风林，炫目多花草。容媚可人怡，饥至莫余饱。曷若事西畴，省彼粱与稻。实为卒岁凭，永焉天命保。
感遇三首·其三
作者：周是修
朝代：明

服牛待余耕，乘马待余行。蚩蚩乘且服，驱策不少仁。安知有血气，何独能无情。所以异贵贱，由人为物灵。资用竭其力，可不见推恩。嗟彼残忍徒，戕之如折茎。
感遇三首·其二
作者：周是修
朝代：明

登山虑其高，涉水忧其深。独于处世人，而弗度其心。其心一弗度，言貌终难谌。反是曷谓智，徒多咨陆沈。盍闻方寸同，厥利犹断金。此正彼无邪，谗毁孰余侵。
感遇三首己未九月余新归灉江度构茅居甫成姻兄王氏效先有诗见美倚歌和之以酬其深意云·其一
作者：周是修
朝代：明
体裁：古风

周孔既已矣，哲人将畴归。万物自荣谢，苍苍含朝晖。结庐还故里，忍使初心违。为山期九仞，覆篑功宁亏。载歌太古音，泠泠空自知。
早发西城
作者：周是修
朝代：明

城鸡才一唱，促驾不言劳。地转南山近，天回北斗高。宫槐交大道，御柳夹长壕。过尽楼台影，参差入野蒿。
早还乡行
作者：周是修
朝代：明

长安城南官道傍，行人车马何彭彭。行人意气何轩昂，雕鞍绣毂摇琳琅。锦袍玉带生辉光，健奴咆哮如虎狼。报酬贾勇百不当，短鎗长剑誇凶强。疾贤不学鲁臧仓，持槌肯随汉张良。美妾娉婷双凤凰，绮罗珠翠娇殊妆。春风列座宴华堂，吴歌楚舞劝清觞。雪肤花貌断人肠，结交豪侠轻侯王。忽忽四海英声扬，天子召见入长杨。敕以紫绶悬金章，与朕连兵平北方。北方万里天茫茫，严冬十月皆雪霜。鸷鸟不飞马傍徨，承恩受服心惶惶。驱车三日抵渔阳，渔阳鼙鼓振大荒。分营遣将兵符藏，玉关祈连尚我疆。黑山青海劳堤防，夜随烽火赴沙场。转战沙场夜未央，彗星当夕收精芒。匈奴杀戮犬与羊，血流漂杵尸成冈。传道单于先买降，幕南塞北就平襄。献凯归来朝建章，建章春雨花煌煌。宠恩慰劳不可当，功与韩彭相颉颃。名同卫霍参翱翔，出入谋谟资庙廊。天下之人谁敢望，只今老大鬓欲苍。故山海角路遥长，便辞明主趣归装。直指衡岳逾潇湘，公卿礼饯塞河梁。箫鼓哀吟心思伤，但觉双轮起锵锵。是时九月天气凉，西风拂拂吹衣裳。鸿雁南飞亦悽怆，我不如之为稻粱。誓寻三径隐幽庄，竹篱茅屋依山墙。环堵树之干树桑，子孙世计斯为臧。秋露漙漙时菊芳，黄鸡肥来新酒香。醉歌一曲临沧浪，向之富贵今已忘。岂知万国如虞唐，功成不退终致殃。丈夫有志固莫量，用能与世扫秕糠。万钟之禄那保常，不如谢官早还乡。
春夜分韵得江字寄萧君子仪
作者：周是修
朝代：明

当代论材学，如君信少双。诗名传大地，文势决长江。苔紫生衣桁，桃红入酒缸。无能谢尘鞅，从隐鹿门庞。
春日言志
作者：周是修
朝代：明

晴光灌荣树，好鸟鸣其间。幽人启前户，盼之以怡颜。树色正葱茏，鸟声何绵蛮。物情本自适，于时亦相关。乾坤同大块，寒暑交循环。变化岂终极，枯荣倏往还。云胡百年内，不有一日閒。智哉张子房，功成远所患。寒流松石上，辟谷听潺湲。
昭君怨
作者：周是修
朝代：明

一从关塞隔，长悬双泪痕。未晓戎王礼，堪怀汉主恩。风沙无白昼，雨雪又黄昏。何似随阳雁，年年度玉门。
望武山佑仙观
作者：周是修
朝代：明

天上神仙府，人间道德门。水分千涧远，山拱一州尊。松鹤心寒暑，雷龙警旦昏。何时登绝顶，潇洒望乾坤。
朝霞歌
作者：周是修
朝代：明

朝霞拥晴迎太阳，满空炫转朱火扬。凤綵龙文结缥缈，歘忽变化神灵张。始疑天孙织锦过，七襄百花就剪将。缝裳精光倏烁帝为喜，命呈下土旌成章。又疑女娲鍊石初得方，功肇洪炉开混茫。火精水银出铸冶，金花五色填穹苍。玉京瑶台如帝乡，道德君王同紫皇。阊阖九门辟荡荡，文武干官鸿雁行。时和气应群物育，从兹衮衮来祯祥，载睹卿云歌八荒。
枕上忆礼用黄文学
作者：周是修
朝代：明

旅枕春夜长，雨声绕松屋。窗虚罗幌寂，轻飙动馀烛。展转寐不成，幽思溢中曲。嗟彼同心人，言貌温且淑。别兹良已久，欢晤靡可复。迢迢云山青，沈沈江水绿。握手当何时，还来尽忠告。
柳条长
作者：周是修
朝代：明

柳条长，柳条长，三尺溪水黄。雨晴布谷啼欲死，村中老父心徒忙。心徒忙，事难了，大儿当官少儿小。府县公文迭迭催，吏胥晨夜何纷扰。鸡豚杀尽无毛馀，杯盘稍薄即喧呼。云南逃卒计千百，星火捕获私相图。同名共姓随地有，掩袭成擒不松手。爷娘陷绝妻子离，负戈万里遥奔走。姻邻哀送拥道傍，泪满春衣空断肠。叮咛异境好将息，留取眼睛归故乡。故乡田土今谁种，堂上双亲复谁奉。皇朝奋武誓开边，边尘未净兵犹用。高歌一曲柳条长，壮士由来志四方。会看三箭天山定，从此化为侯与王，聚散寻常安足伤。
桑妇谣
作者：周是修
朝代：明

采桑妇，朝朝暮暮南园路，出入宁论晴与雨。蚕盛愁桑稀，蚕衰恐姑怒。大眠起来忙更忙，寝食不遑儿不顾。年年养蚕多茧丝，身上到头无一缕。小半输官大半卖，缲织未成先有主。可怜寸寸手中过，竟作何人袄衫去。采尽桑叶空留树，树下青青长麻苧。山鸡角角终日啼，桑椹渐红春雨住。妾尚无襦夫少裤，事事令人乱心绪。呜呼人家生男复生女，生男犹得传门户，生女徒多累父母。若兼长大嫁贫家，不似生时弃尘土。君不闻，采桑妇。
梅花源
作者：周是修
朝代：明

山行五六里，峰势忽乱？。前有梅花源，人烟带丘陇。天寒云木交，昼晦风水涌。近闻豺虎多，深入能勿恐。
梅花源
作者：周是修
朝代：明
体裁：古风

山行五六里，峰势忽乱�。前有梅花源，人烟带丘陇。天寒云木交，昼晦风水涌。近闻豺虎多，深入能勿恐。
樵夫谣
作者：周是修
朝代：明

樵夫采樵乐有馀，数家茅屋深林居。朝朝磨斧涧底石，牵萝直上青山隅。爱斫苍枝桂，爱伐枯死樗，眼前取足随所如。束担不归就向城，卖钱籴米养慈亲。慈亲在堂乞长健，年年卖薪奉馀羡。但愿身安口得充，免因赋役走西东。昨朝富贵千钟禄，今日云南亲种粟。
次韵萧仲钧别怀歌
作者：周是修
朝代：明

玉京缥缈开晴云，四海讴歌尧舜君。龙腾虎变日继踵，嗟尔尚甘麋鹿群。百花为城草为席，烜赫阳精锦嫣炙。肺肝五色结英华，散作雄词笔锋出。珊瑚玉树交柯株，处子绰约纹窗疏。斯须片月挂明镜，照耀银台光烱如。银台彷佛三山上，弱水秋风起层浪。谪仙何处跨鲸来，歌啸雍雍五情畅。永怀此乐那能归，一曲瑶琴伤别离。鸾笺写就生平意，寄与云中南雁飞。南雁飞飞楚天碧，诵言重见胶投漆。遂令幽思不可忘，走向云林远相觅。朝阳紫凤鸣梧冈，如此游居诚有常。又如神剑蕴玉匣，吐出万丈之精光。精光倏烁凌空照，吾亦英豪不殊调。穷通得失安足论，且与剧谈道中妙。
次韵龙维周金陵出塞
作者：周是修
朝代：明

君不见上国都门道如砥，九棘三槐夹三市。又不见金戈铁马阵云浮，拜命安边辞御楼。车声连营若雷动，弦管啁啾发伶从。中天月色铁衣明，半夜霜花隼旂冻。漠南塞北无王庭，蛇豕纵凶何足平。况今天子能得士，百万骁腾皆俊英。凤阙龙城分虎卫，武备频年蓄精锐。阃外同推太尉贤，府中只数元戎贵。钟山走势横千霜，金陵佳气成九章。运筹帷幄佐明主，似有汉代韩张良。羽书昨日徵边戍，百里旌旗蔽烟渚。雄心一片独飞扬，要斩楼兰断归路。贺兰山下寂无人，龙鳞水上且孤军。丈夫生死向前去，岂复回头怀所亲。锦机漫织回文字，离情不夺英雄志。会须三箭定天山，青史功臣当锓梓。黄尘大漠渺茫茫，却望君门天一方。边庭早晚应奏捷，献凯归来朝未央。
武婆冈
作者：周是修
朝代：明

处女桃花颜，自幼谢尘匹。飘然入兹山，烧丹学仙术。乘云以何代，留名至今日。徒令凡世人，千秋指遗迹。
武山
作者：周是修
朝代：明

武山山势凌云雄，当南突出虎鼻峰。峰头直上九千丈，翠光倒削玉芙蓉。飞湍瀑流挂绝壁，松桧龙鳞柯铁屈。就中楼阁开窅冥，风霆白昼惊霹雳。紫虚真人华盖仙，朱颜绿发不笑言。手持天关踏地轴，服饵玄牝耕丹田。琪花瑶草时堪把，红尘谁是长年者。猿鹤如能问道心，云在山上水山下。
河边水
作者：周是修
朝代：明

河边水，暮暮朝朝流不已。水流去去无回波，人生百年能几何。昨日英雄气如虎，今日凄凉一抔土。非不欲学伊与周，丰功盛烈夭同休。非不欲学巢与由，明月清风尘外游。穷通进退一有命，用舍谁能改前定。所以刘伶称达人，只愿长醉不愿醒。豪来挥笔颂酒德，俯观万物如浮萍。
浩浩歌
作者：周是修
朝代：明

君莫欺，贫贱儿，陋巷陈平终帝师。君莫誇，富豪子，铜山邓通终饿死。世间万事如转烛，明日升沈安可卜。请君听我浩浩歌，古往今来情奈何。春花片时忽如霰，旱雨一夕翻成河。枯荣否泰更相代，天运循环理无怪。君看梓泽与梁园，空馀野草荒烟在。荒烟野草昔寥寥，还见楼台凌碧霄。眼前兴废尽如此，且饮美酒令愁消。
清夜思
作者：周是修
朝代：明

迢迢清秋夕，悠悠千里思。美人一为别，邂逅窅难期。月满寒露零，惊乌号南枝。空庭耿无寐，轻飙入罗帏。感兹益惆怅，人生能几时。离多而会少，胡然心不悲。安得临风翼，歘忽相追随。
清隐堂歌为安城王使君赋
作者：周是修
朝代：明

寰区全璧归我皇，天下万国歌虞唐。蛟龙播弄沧海水，鸾凤飞舞梧桐冈。岩廊多士方济济，草野遗贤净如洗。王君有材当用世，胡独深居僻山水。秀莫秀乎泸川九折之回萦，佳莫佳乎青冈百叠之峥嵘。就中堂构何嶙峋，于以考槃于以宁。琴音泠泠山月小，钓丝袅袅江风轻。君不学孔巢父，掉头入海随烟雾。又不学周彦伦，先贞后黩惭其名。行藏得失付穹昊，万事不理心冰清。美玉由来甘椟韫，紫萝阴护柴门稳。花雨穿林酒瓮香，松云拂石棋枰冷。我登清隐堂，堂高日初晏。寿萱慈竹种来多，狎鸥驯鹿相依贯。清风徐徐生石门，薄日辉辉明水村。鱼罾隐见隔浦溆，沙柳漠漠青云屯。此时王君高兴发，蹇驴信步看山色。不知世外功与名，只爱山中风与月。风月无边人未老，堂春不尽堂花好。古来富贵多愆尤，不若藏名以为宝。
渔郎谣
作者：周是修
朝代：明

渔郎住在双江口，家养鸬鹚十八九。唱歌打桨落长潭，大鱼上船小鱼走。四时坐计水中央，百艺何如网罟强。岩上拾薪岩下宿，不识耕桑衣食足。回头万事等浮萍，云白山青沙草绿。短蓑开合几晴阴，閒来沽酒杏花村。载歌一曲沧浪晚，棹入烟波何处寻。
灉江隐者短歌行
作者：周是修
朝代：明

美人家住灉江干，石泉夏五生清寒。杨柳千条堪系马，筼筜万个待栖鸾。栖鸾系马阴阴里，叠嶂回峦望中起。何似王维住辋川，更胜陶潜归栗里。方今天子思隆平，丝纶屡下收群英。君胡不随时变化，肯抱长材甘贱贫。贱贫亦可甘，富贵亦可为。丈夫不用则已矣，一用当为天下奇。伊尹躬耕太公钓，商周之业非轻小。即从苦旱化甘霖，四海苍生都济了。贤豪舒卷岂寻常，吾亦拂衣可同调。
牧童谣
作者：周是修
朝代：明

远牧牛，朝出东溪溪上头。溪头草短牛不住，直过水南芳草洲。脱衣渡水随牛去，黄芦飒飒风和雨。老鸦乱啼野羊走，绝谷无人惊四顾。寒藤枯木暮山苍，同伴相呼归又忙。石棱割脚茅割耳，身上无有乾衣裳。却思昨日西边好，旷坂平原尽丰草。短蓑一卧午风轻，长笛三吹夕阳早。
王氏江居席上醉歌行
作者：周是修
朝代：明

王君家住河上头，河水八月清浏浏。西风入林竹屋冷，蝉鸟杂鸣嫌不幽。生平于我交最密，俨然胶漆深相投。君常慕作泉石隐，我亦好为山泽游。别来许久若数岁，一见辄复苦死留。进我玉壶之芳醥，馔我璧盘之珍羞。小儿进蔬果，大儿参献酬。况有白发亲，谐谑相绸缪，于此不醉将何求。日高豪饮达半夜，中天片月清辉流。银河明灭北斗转，繁露欲坠棼烟收。是时杯行已不记，但觉淋漓云锦裘。庾亮南楼非足拟，山简习池安得俦。君不见金谷园，乱鸦芳草黄昏后，绿珠红粉千年愁。又不见朱雀门，霜戈铁马坐无敌，擒虎英雄今亦休。不须富贵劳所志，且饮百斛宽烦忧。
田夫谣
作者：周是修
朝代：明

田夫住东乡，今年八十强。儿孙满屋足指使，老病常时卧在床。戒儿早纳官家税，莫学庸顽事推避。官家税了即身轻，归来努力复经营。生计随时不愿丰，但愿千载无戈兵。不思往前离乱日，有米作糜不得食。出门亡命走烟尘，骨肉回头各相失。只今虽贫何可恨，天地生人要安分。风调雨顺禾米熟，尽纳官家心亦足。
田家杂兴五首
作者：周是修
朝代：明

竹外四三家，通江径路斜。得钱新买犊，就水屡移车。稚子晴探椹，荆妻早种瓜。日高初饱饭，种火去烧畬。竹底径逶迤，人来犬未知。天寒樵事苦，雨湿饭香迟。草接茅檐长，藤穿瓮牖垂。老翁衣百结，时却卖蚕丝。洗竹添新笋，培桑减旧条。就风钻火易，凿地引泉遥。檐挂新收笱，池浮旧弃瓢。西邻春酒熟，深夜却相招。耕樵无远地，嫁娶止比邻。山果随归惯，溪鱼入馔频。教疏难尽礼，俗朴易居贫。但祝时年好，烧钱拜社神。荜蕟连畦绿，枇杷满树黄。前檐临涧逼，后径入山长。桑柘肥春雨，鸡豚散夕阳。子孙知几世，老死不离乡。
田家杂兴五首·其一
作者：周是修
朝代：明

竹外四三家，通江径路斜。得钱新买犊，就水屡移车。稚子晴探椹，荆妻早种瓜。日高初饱饭，种火去烧畬。
田家杂兴五首·其三
作者：周是修
朝代：明

洗竹添新笋，培桑减旧条。就风钻火易，凿地引泉遥。檐挂新收笱，池浮旧弃瓢。西邻春酒熟，深夜却相招。
田家杂兴五首·其二
作者：周是修
朝代：明

竹底径逶迤，人来犬未知。天寒樵事苦，雨湿饭香迟。草接茅檐长，藤穿瓮牖垂。老翁衣百结，时却卖蚕丝。
田家杂兴五首·其五
作者：周是修
朝代：明

荜蕟连畦绿，枇杷满树黄。前檐临涧逼，后径入山长。桑柘肥春雨，鸡豚散夕阳。子孙知几世，老死不离乡。
田家杂兴五首·其四
作者：周是修
朝代：明

耕樵无远地，嫁娶止比邻。山果随归惯，溪鱼入馔频。教疏难尽礼，俗朴易居贫。但祝时年好，烧钱拜社神。
田家秋日
作者：周是修
朝代：明

衡门逼幽蹊，曲巷通极浦。十家两三姓，世世相托处。举目皆累姻，出入无龃龉。男为东舍郎，女作西邻妇。寒风及秋社，豚酒酬田祖。老巫烧纸钱，稚子喧铜鼓。漠漠柘园烟，纷纷芋田雨。归来肆筵席，半醉相尔汝。王租既蠲免，官事亦有数。且愿日升平，皞皞如太古。
画师谢公歌谢公榉州人画极奇古且神速过人因过东岳祠信手驰笔各得其度若不经于意者击节再四作歌赠之
作者：周是修
朝代：明

榉州谢公真画师，笔端欲落风雨随。千奇万怪出反掌，神惊鬼异不可知。洪纤高下各变化，浇淳远迩分妍媸。去年许画东岳祠，祠前父老待多时。祠中雪壁百馀堵，公来三日挥扫之。丹青十分极窈窕，水墨一半翻淋漓。山川屏障杂诸体，文武殿陛森两仪。鸟归暮林花竹迥，龙在春空雷雨垂。眼前庸史誇手段，点染刻划何蚩蚩。谢公不笑亦不欺，彼自詟服徒傍窥。谢公谢公善尔为，嗟尔鬓发行如丝。闾阎琐琐安足事，老大成名亦未迟。麒麟将相久湮没，盍往一拭英雄姿。不然求贤急当世，忍使吾皇劳梦思。请收缟素百千幅，尽貌时髦献丹墀。
画龙歌
作者：周是修
朝代：明

云如车轮风如马，雷鼓砰訇电旗奓。其中踊跃何尔为，无乃蜿蜒作霖者。古来善画此者谁，叶翁所貌称最奇。笔端挥洒绝相似，亦有风云雷电随。大梁徐公生卓荦，十上引锥称好学。挥毫洒墨运天机，鬼泣神愁日光薄。斯须缟素腾真龙，莽苍直夺造化工。恍如列缺引霹雳，歘若巽二驱丰隆。枯木槎牙头角露，鳞拂雪花骇成怒。划然威掣海门开，劲望层空欲飞去。我时见画心胆豪，拔剑起舞翻绒袍。波涛万顷东溟阔，瘴烟千丈南衡高。嗟哉徐公天相尔，后恐无继前无比。酒酣神气益洒然，白日风云窗户起。为君一作画龙歌，高风激烈云嵯峨。鱼虾混处不可久，龙兮龙兮奈尔何。
白下县
作者：周是修
朝代：明

大河东遥遥，孤城忽如块。临流起层阁，危轩俯长濑。西山当倚晴，宛若蛾眉对。日夕望闉都，车马空横溃。
白杨花
作者：周是修
朝代：明

白杨花，何纷纷，是谁种汝当墓门？墓经盗发无所有，但有朽骨犹纵横。昔为将相公侯贵，今成无主同孤魂。万家第宅人如雾，尽如他茔之子孙。断碑芳草何年代，寒鸦流水几黄昏。君不见百川沸腾山冢崩，高岸为谷谷为陵。又不见五陵松柏无馀根，玉鱼金盌人间行。古墓适存何足恨，犹胜平除作地耕。
白杨花
作者：周是修
朝代：明
体裁：古风

白杨花，何纷纷，是谁种汝当墓门？墓经盗发无所有，但有朽骨犹纵横。昔为将相公侯贵，今成无主同孤魂。万家第宅人如雾，尽如他茔之子孙。断碑芳草何年代，寒鸦流水几黄昏。君不见百川沸腾山冢崩，高岸为谷谷为陵。又不见五陵松柏无馀根，玉鱼金碗人间行。古墓适存何足恨，犹胜平除作地耕。
白水湖
作者：周是修
朝代：明

平湖净如练，光气日舒卷。秋水荷花鲜，西风棹歌远。美人居上头，游子无时返。行见紫鸳鸯，惆怅天涯晚。
瞿塘贾
作者：周是修
朝代：明

瞿塘贾，前年二月离乡去。去时许妾半年归，指定桃花成誓语。桃花三度谢还开，望断天涯不见来。相思未惜容颜老，但恐君心不长好。君心重利岂重情，有钱何处不荣身。花落黄昏风雨急，独掩重门愁杀人。
短歌行寄宗玄萧文学
作者：周是修
朝代：明

忆昔北寻马子洞，二月风雨三冬寒。乘舟济川浪汹汹，驱车遵陆泥盘盘。挹君豪名振河悬，走过山阴识君面。燕颔虬髯熊豹姿，当时令我喜欲旋。吁嗟交道无早晚，谊合斯须倾肺胆。翟公何署死生情，阮籍徒为青白眼。金樽有酒池有鱼，鱼肥可脍酒可？。张灯促宴谐终夜，红炉照室光相射。中有万斛江南春，绮裘瑶席香薰人。风流文采稀今古，下笔雄词跃蛟虎。千金难买一朝閒，况是贤材两宾主。石林月黑子规啼，我已醉眠无所知。梦觉鸡鸣满庭树，起望乡国生离思。别来忽忽岁月改，歌楼舞榭移光彩。夕阳芳草落花时，独立平原闷如海。闷如海，长思君，何时重与细论文。古来聚散有如此，还望肯山歌白云。
短歌行寄宗玄萧文学
作者：周是修
朝代：明
体裁：乐府曲辞

忆昔北寻马子洞，二月风雨三冬寒。乘舟济川浪汹汹，驱车遵陆泥盘盘。挹君豪名振河悬，走过山阴识君面。燕颔虬髯熊豹姿，当时令我喜欲旋。吁嗟交道无早晚，谊合斯须倾肺胆。翟公何署死生情，阮籍徒为青白眼。金樽有酒池有鱼，鱼肥可脍酒可�。张灯促宴谐终夜，红炉照室光相射。中有万斛江南春，绮裘瑶席香薰人。风流文采稀今古，下笔雄词跃蛟虎。千金难买一朝閒，况是贤材两宾主。石林月黑子规啼，我已醉眠无所知。梦觉鸡鸣满庭树，起望乡国生离思。别来忽忽岁月改，歌楼舞榭移光彩。夕阳芳草落花时，独立平原闷如海。闷如海，长思君，何时重与细论文。古来聚散有如此，还望肯山歌白云。
石仲歌
作者：周是修
朝代：明

前朝古墓青山陬，石仲矻立经几秋。龙摧龟断蝌蚪折，马仆麟僵鸾鹤裂。独尔形容得苟完，无乃年深化灵物。知是谁家显祖宗，子孙零落各西东。清明寒食窅不至，空有狐兔巢其中。石仲凄凉何足道，金茎铜狄馀烟草。怪夔罔两自为邻，雪霜满头天地老。
禾川歌送郭愉
作者：周是修
朝代：明

禾川之水流东海，浩浩荡荡千万载。英雄眼底今安在，衰草连天古城坏。昔日楼台歌舞园，今朝牧马成荒塞。废兴如此不足论，空使愁人容发改。君今别我归禾川，禾川之水应依然。银屏石下买春酒，画角洲头移晓船。高堂侍养有慈母，慎勿蹉跎事羁旅。江山遥遥道路阻，可以何时复相遇。禾川歌，送君去，呜呼别君泪如雨。
秋夜忆禾川旧友
作者：周是修
朝代：明

迢迢江岭外，千里故交情。人宿沙连驿，乌啼树绕城。云开疏雨断，月落众星明。独对萧条夜，寒螀不可听。
秋夜有怀武陵旧友
作者：周是修
朝代：明

片云停西南，下与山翠接。寤言同心人，于此三岁别。道路阻且长，何时见颜色。我有枯桐琴，朱弦久徒设。欲为孤鸾操，中内增永结。思将持赠君，千里非易越。悠哉清秋夕，不忍对明月。
秋思歌
作者：周是修
朝代：明

明月明月照我庭，晴光作云翳寒星。夜寂寂兮天冥冥，草木凄兮霜露零。怀帝子兮湘水滨，哀窈窕兮伤娉婷。启珠箔兮开银屏，凝幽思兮发遐征。秋风高兮鸾凤鸣，莫往从之兮泪纵横，水泠泠兮山青青。清风清风吹我裳，飘飘羽翠随飞扬。秋寂历兮夜悠长，水无声兮山苍苍。指佳人兮北斗傍，听玉佩兮鸣锵锵。玄霜坠兮金屋凉，綵云结兮罗帏香。神忽来兮忽已往，莫往从之兮空断肠，记年岁兮安可忘。
秋思歌·其一
作者：周是修
朝代：明

明月明月照我庭，晴光作云翳寒星。夜寂寂兮天冥冥，草木凄兮霜露零。怀帝子兮湘水滨，哀窈窕兮伤娉婷。启珠箔兮开银屏，凝幽思兮发遐征。秋风高兮鸾凤鸣，莫往从之兮泪纵横，水泠泠兮山青青。
秋思歌·其二
作者：周是修
朝代：明

清风清风吹我裳，飘飘羽翠随飞扬。秋寂历兮夜悠长，水无声兮山苍苍。指佳人兮北斗傍，听玉佩兮鸣锵锵。玄霜坠兮金屋凉，綵云结兮罗帏香。神忽来兮忽已往，莫往从之兮空断肠，记年岁兮安可忘。
秋日赠别西溪故友
作者：周是修
朝代：明

一剑南游惯，山行秋始凉。草枯泉脉见，树合地形长。去马冲残雨，归鸦背夕阳。临岐更何语，涕泪在衣裳。
种树诗
作者：周是修
朝代：明

生有种树癖，性禀由孩提。五岁艺菽麦，幪幪辄成畦。七岁读书暇，封植靡他为。九岁已悟达，益谙相土宜。百谷暨蔬果，根荄日敷移。行年十三四，把笔耽文词。朝诵橐驼传，夕歌生民诗。始祖出姜嫄，艰食肇播施。奄然即邰室，德教万古垂。嗟哉丁末裔，心好同规规。欣逢尧舜君，委身常恐迟。中原遇龚遂，与尔争先驰。
种粟谣
作者：周是修
朝代：明

郑州民稠田不足，生计家家只耕陆。岁饥麻豆不堪充，小户年来多种粟。粟苗幪幪过人长，粟叶青青粟穗黄。老妻稚子欣欣喜，晚摘成筐夜舂米。入厨炊饭滑且香，自说无如种粟强。乡村米价日腾涌，我粟如茨被丘陇。世间百事总艰辛，到底勤耕不误人。一粒落地万倍利，消得几何纳官税。惰农好食如狼虎，奔走长年离乡土。良田绕屋不勤耕，怨天只恐谋生苦。岂知世物随人转，得失眼前人不见。愚痴可笑亦可怜，作诗径为惰农劝。
紫骝马
作者：周是修
朝代：明

紫骝马，黄金鞯，一新剪拂当晴天。蹄轻耳峻筋骨坚，性烈不受庸人牵。山西主将功名老，时时骑出长安道。长安三月春风寒，无限落花点芳草。遥遥数里闻号鸣，走过一歘疑流星。汗生黑晕搏云湿，举国驽骀空震惊。归来四海知声价，甘将伏枥都城下。回看厌旦可不惭，苦月寒霜自终夜。
结交
作者：周是修
朝代：明

操交若松柏，严霜无改颜。良交尚胥益，薰袭逾芝兰。时交桃李容，朝结暮摧残。又如渊泽静，一激兴波澜。交情贵有常，固结岂诚难。道同心亦合，弗在多誓言。苟非盛德士，反侧须臾间。
花蝶词
作者：周是修
朝代：明

蝴蝶飞飞桃李蹊，有生都只被花迷。生为花忙死则已，花蝶两情无可比。一朝花谢蝶何之，别恋新红嫩白枝。向来生死迷心处，颠倒莓苔总不知。眼前世事皆如此，亲疏离合为时使。相如得志弃文君，比翼愁成中路分。茂陵一聘心已改，短叹长嗟耳不闻。翟公富贵多宾客，济济贤材论忠节。盛时忽变散如云，门外还堪雀罗设。我歌花蝶情难了，穷达相依古来少。辽哉鲍叔与宋弘，万载千秋名皎皎。
花酒曲
作者：周是修
朝代：明

花初开，酒初熟，花正红时酒还绿。采花酌酒向东风，二八童颜美如玉。花蕊嫩堪怜，酒星长在天。喜逢春未晚，况当人少年。春光人事相周旋，愿从花里宿爱就酒中眠。穷通荣辱付高天，如何不乐心悬悬。莫厌酒杯深，须趁花枝好，春光解去人解老。明朝急雨醉醒来，满地残红乱芳草。
花陵渡
作者：周是修
朝代：明

路穷春江长，江上花陵渡。东风桃李花，多少随流去。野航容数客，来往冲红雨。日夕望烟波，武陵更何处。
莫公画角鹰搏雉图歌
作者：周是修
朝代：明

莫公画鹰如扫字，颠倒貌出天然似。侧目睢盱怕杀人，利爪生拿树枝死。朔风萧萧吹石林，寒天鸟雀寂无音。饥来三日不饱肉，黯惨一片英雄心。狐潜兔走山鬼讶，四顾欲下而不下。夕阳沉地暮霞明，度尽原头采樵者。莽间雄雉何得知，载飞载雊求其雌。竦身奋起过电掣，顷刻平芜洒毛血。双拳霹雳剑锋交，五色缤纷锦文裂。莫公写去非徒然，君子夕惕终无愆。性多耿介少思殆，山梁之时不可再。
莫愁乐
作者：周是修
朝代：明

石城城下春江流，城边十二红粉楼。吴儿打桨动晴绿，送妾随君楼上楼。为君起赵舞，为君发齐讴，举酒劝君君莫愁。妾貌强如花，妾心强如月。花盛有时衰，月圆有时缺。劝君莫惜千黄金，趁取青春好时节。为乐须臾诚可怜，人生安得长少年。云收雨散不终夕，落花飞絮春风颠。
蒋氏山庄纳凉
作者：周是修
朝代：明

绿树绕方塘，平桥水气凉。波明金鲤动，石净锦苔香。把酒忘乡远，看棋爱日长。此中真自好，何必泛沧浪。
蒋陵池上斑竹
作者：周是修
朝代：明

万古苍梧泪，斑斑竹上头。何缘湘岸景，还在蒋陵丘。翡翠晴如洗，琅玕润欲流。当年人不见，无限别离愁。
虞墀冈为草意刘先生赋十韵
作者：周是修
朝代：明

西望虞墀远势孤，何人生预筑玄庐。极知刘氏悠悠意，要与滕公郁郁符。凤羽幽篁和雾长，龙鳞老桧受风呼。薜萝交锁尘踪断，苔藓重封石甃虚。天静鬼神严守护，地灵罔两暗驱除。三年制椁桓司马，五月投江屈大夫。泉下玉鱼终出世，云间铜雀竟成墟。先生此计成超古，高士他时合致刍。种德由来膺上寿，作歌遥为赞良图。冈头一道南征路，千载亭亭忆相儒。
贻中州刘思诚十韵
作者：周是修
朝代：明

哲人修已日鸣谦，童卒都称老孝廉。闭户读书情自适，升堂调膳味常兼。超凡材质瑶瑜美，拔萃词锋剑戟铦。交谊已堪期鲍叔，文名终不愧江淹。先天未济风云会，万国先同雨露沾。邂逅每承青眼顾，栖迟深觉素心恬。林通鸟道晨看鹤，水落鱼梁晚得鲇。棋罢柳烟晴护榻，琴閒松月冷窥帘。悠悠今古何终极，纳纳乾坤岂属餍。有道乘时须济世，尚耽诗酒学陶潜。
赠王兄学
作者：周是修
朝代：明

人意自南北，岂在山与水。苟非道谊合，对面若万里。美人赋考槃，于彼河之涘。作疏动旬朔，音问苦不至。白露结为霜，百草中夜死。楚郊鸣寒雁，萧萧无停翅。日月忽居诸，人生倏如寄。感兹气候易，耿耿怀宿契。荒哉鸡坛盟，反顾惟陨泪。轻薄寒路衢，奔驱竞微利。变态须臾间，禽兽安所异。君子德义敦，中路忍忽废。愿言最始终，相善以没世。毋为投井心，下石速其毙。载歌伐木篇，书以谢知己。
起晦钟文学有诗呈国子萧先生倚歌和赠
作者：周是修
朝代：明

一从棹雪剡溪归，五载怀贤思不违。耽酒每闻陶靖节，看诗长慕谢玄晖。延津佩剑愁龙化，洛浦吹笙想凤飞。休用六韬穷术数，且将三易尽精微。骅骝出路增时价，美璞藏山耿夜辉。桂岭陇高鱼度阻，楚天云远雁来稀。郊居晚雨深萝薜，洞府秋风老蕨薇。割席管宁原自负，卜邻王翰愿相依。频年异县伤离别，何许连床听发挥。稍待约同黄礼辈，再随流水觅岩扉。
达怀歌
作者：周是修
朝代：明

天下万事如浮云，倏忽变化不可测。鸾凤终非枳棘栖，蛟龙曾是池中物。君不见孔明南阳卧，安石东山游。三顾幡然鱼水合，七辟始为苍生忧。大贤抱材思济世，时止时行付天意。区区取誉焉足论，长笑望尘潘氏子。古今兴废两悠悠，声利难将屈巳求。且唱樽前三五曲，都消心上百千愁。
过友人墓
作者：周是修
朝代：明

天地育群物，衰荣迭新故。苟非金石资，畴能保晨暮。水逝不复西，叶凋长辞树。昨日眼中人，今朝陇头墓。永寐长夜台，无时见明曙。感此心悲伤，彷徨以怀顾。彭殇均朽化，何术可独固。吾将营姹女，九转童颜驻。鼎湖有飞龙，乘之上升去。愿从轩辕游，复与王乔遇。呼吸元和精，服饵玄牝素。万期为须臾，八荒等庭户。俯视闾门间，茫茫日尘雾。
远别意
作者：周是修
朝代：明

远别离，楚水深，吴山高。吴山迢迢起烟雾，楚水浩浩生波涛。君今天南妾天北，欲往相从安可得。终朝不见若为情，况是频年音信绝。孤房独宿耿无寐，梦中恍惚平生意。罗帏翠被暖香残，珠箔银屏夜灯细。远别离，相思唯有空中云，时时千里能随君。相思唯有云间月，夜夜千里能照妾。妾看云月长踌躇，君看云月还何如。
述怀五十三首·其一
作者：周是修
朝代：明

登高望八表，世道何悠悠。衰荣无定极，往复更相酬。谁为阳和春，及此肃杀秋。人生忽如寓，百岁苦不周。鹤发每先待，朱颜难久留。彭殇均绝逝，何庸咨短脩。惟当饮美酒，乐从天者游。
述怀五十三首·其七
作者：周是修
朝代：明

韩信本忠臣，一心佐汉主。指挥百万师，竭力定疆宇。大义重如山，王封就荆楚。来朝忽被缚，无乃大荼苦。淮阴虽可侯，终愧虎变鼠。功成不退身，无恨萧与吕。
述怀五十三首·其三
作者：周是修
朝代：明

东汎玄冥海，西登太华峰。岂不念遐征，尘土将安从。仙人韩湘子，千载颜如童。飘飘紫云上，羽轮翳回风。大笑揖王乔，长歌随赤松。嗟彼世间人，生死无终穷。
述怀五十三首·其三十
作者：周是修
朝代：明

屏迹衡门下，久于世物违。君子抱大道，动静贵知机。躬耕足我食，妇蚕充我衣。万事付不理，云林日因依。湘水有怀石，首山有采薇。大节固莫夺，天命亦何非。子真千古士，愿与尔同归。
述怀五十三首·其三十一
作者：周是修
朝代：明

人道宁有异，天命亦何穷。礼始经夫妇，由为万世宗。荒哉楚襄王，浪迹阳台中。神姝那可御，梦寐空情浓。海水三千丈，巫山十二重。朝云何处在，暮雨莫相从。
述怀五十三首·其三十七
作者：周是修
朝代：明

朝看上林花，夕饮长安酒。酒酣发浩思，举觞复停手。万化出堪舆，祸利何纷蹂。达人会元命，进退惟贞守。云胡仪秦辈，危邦日奔走。大道既不行，取遇资辨口。地下会相逢，宁无惭泄柳。
述怀五十三首·其三十三
作者：周是修
朝代：明

朔风号海甸，十月雪漫漫。画戟攒云暗，铁马蹴冰寒。但顾主恩重，宁论北伐难。汉宫抵疏勒，敌骑净皋兰。孤军势逾险，百战阵仍完。杀气无时合，兵符隐夜看。功名何足贵，所愿致君安。
述怀五十三首·其三十九
作者：周是修
朝代：明

中古汉而下，为国少足珍。唐宋肇大业，所贵亦以仁。魏晋更窃取，礼乐俱无伦。我皇抚大运，有位以得民。龙飞应九五，天地感阳春。德化慕初古，风俗尽还醇。终当亿万世，轨范希圣神。
述怀五十三首·其三十二
作者：周是修
朝代：明

萍根无所著，荡漾江汉间。与浪共浮没，随风相往还。乾坤同大块，日月比循环。人生少百岁，能得几时閒。物情常横扰，世事苦相关。鼎湖龙既远，胡髯那可攀。居然就衰暮，叹息此容颜。
述怀五十三首·其三十五
作者：周是修
朝代：明

丈夫英烈志，充塞天地中。言行务挺拔，羞与世雷同。用则行吾道，不用归固穷。宁为祝鮀佞，以自屈其躬。依山结草屋，耕钓学三农。野水鱼虾盛，石田禾黍丰。高歌养时晦，不愧古人风。
述怀五十三首·其三十八
作者：周是修
朝代：明

西行一万里，郡国何遥遥。马鸣寒日暮，始至咸阳桥。渭水自萦带，函关空寂寥。秦家故宫阙，离离惟黍苗。汉陵松与柏，枝干半成樵。草间两翁仲，似欲语前朝。废兴虽定理，遗迹几时消。
述怀五十三首·其三十六
作者：周是修
朝代：明

穷达付天命，胡宜心苦忧。玄穹驰两曜，群动不能休。风霜逼岁杪，感化生迟留。汲汲者谁子，走马出南州。路逢徒步友，相唤不回头。意气可时羡，功名那未收。古来豪侠地，惟见水东流。
述怀五十三首·其三十四
作者：周是修
朝代：明

汉国千年固，遥天万里平。那堪风雨夜，梦不到咸秦。漠漠云山白，悠悠云雁声。令严铁衣冷，雄剑动光精。男儿生盛世，有身当奉君。但谓奇兵出，边尘日可清。何知沙漠迥，白首未成名。
述怀五十三首·其九
作者：周是修
朝代：明

凤飞九霄上，五章翳朝霞。乃集大皇野，保珍远物华。竹实以为食，梧桐以为家。圣世既休明，四海静无瑕。感治遂来仪，和鸣献仙葩。复忧樊笼累，竟去不可遮。何能随燕雀，枳棘争喧哗。
述怀五十三首·其二
作者：周是修
朝代：明

吴水秋浩浩，楚山晴苍苍。美人在南国，节操凌冰霜。隔此万里远，梦寐时彷徨。西风吹鸿雁，音耗不得将。行行江皋路，采采夫容芳。愁去吴水阔，愁来楚山长。无能共清渚，飞作双鸳鸯。
述怀五十三首·其二十
作者：周是修
朝代：明

黄河发西昊，下决昆崙峰。奔流几万里，上与沧溟通。混混越千载，载清明圣逢。念哉昔多士，祸已投其中。精魂竟何诉，事业一朝空。君子贵知命，胡为罹此凶。坑儒剪嬴裔，用杰兴炎宗。所以血未化，唐祚亦随终。
述怀五十三首·其二十一
作者：周是修
朝代：明

大化每不息，滚滚东逝波。少壮能几时，其如老大何。盛极衰已至，乐尽哀还多。白日无复返，青阳宁再过。昨为绮罗园，今成衰草坡。昨为红颜子，今成鬓皤皤。云胡有美酒，日夕不高歌。
述怀五十三首·其二十七
作者：周是修
朝代：明

篱落秋虫鸣，烟火四邻息。匡坐不笑语，悠然念群物。春风昨相过，天地皆颜色。从谁降严霜，一朝尽摧绝。壮士起北边，美人怨南国。光阴无少留，胡为久离别。老大空归来，相看两华发。
述怀五十三首·其二十三
作者：周是修
朝代：明

朝出都城门，遥望都城道。道上谁家儿，骏马嘶烟草。玉带宫锦袍，意气凌穹昊。斜过宝钗楼，楼前春正早。楼头美人笑，笑脸逾花好。下马醉红妆，芳情两倾倒。明日复明年，相看不知老。
述怀五十三首·其二十九
作者：周是修
朝代：明

日入机暂息，日出还复萌。世俗恣贪玩，昼夜亦无分。不自揣已量，碌碌空劳生。智哉庞德公，移家归鹿门。山月长对眠，陇云时伴耕。身潜名益远，心敛道弥宏。惟存一清约，持之遗子孙。
述怀五十三首·其二十二
作者：周是修
朝代：明

至理无定在，一物一有之。达士每豹变，愚夫独狐疑。死生事所常，轮递何休时。衰荣分所固，来往可前期。不见东园花，灼灼方满枝。转眼逐风散，零落已涂泥。借问路行人，陆陆尔何为。
述怀五十三首·其二十五
作者：周是修
朝代：明

昨日还今日，韶光易云徂。今年复明年，万物递荣枮。人徒为物灵，而于物不如。贵贱共奔走，攘攘混尘途。不见南山松，青青千岁馀。不见蓬海鹤，翩翩长与俱。念哉此人世，几许竟成虚。
述怀五十三首·其二十八
作者：周是修
朝代：明

贱贫众所恶，而乃士之常。束书返故园，结屋瞰清江。稍种门前柳，亦种墙下桑。深居观元运，外物徒扰攘。达人无不可，用行舍则藏。固哉亚父辈，赤心龙战场。剑术岂不精，奈何天命王。
述怀五十三首·其二十六
作者：周是修
朝代：明

昔人多爱酒，为会酒之真。不饮愁万结，饮之愁自伸。醉醒醒复醉，恍然忘此身。八仙本高士，七贤岂众伦。囊括经济术，觞咏日逡巡。穷通付天命，富贵等浮云。九原今可作，愿尔与为群。
述怀五十三首·其二十四
作者：周是修
朝代：明

十载长安路，始出咸阳关。倦行吊今古，落日北邙山。山上何所有，万冢榛芜间。强半金井塌，朽骨露斑斑。人语狐兔走，烟景莽愁颜。多少英雄人，弃世不复还。贵贱共无主，叹息未应閒。
述怀五十三首·其五
作者：周是修
朝代：明

幽冀车可驱，洞庭舟可浮。何能离尘鞅，超然赋远游。远游无有期，徒此坐悲秋。帝子滞香魄，万古湘水头。苍梧咫尺距，不见重瞳丘。何以托遗恨，野竹泪痕留。
述怀五十三首·其五十
作者：周是修
朝代：明

迟迟三春日，照耀绮罗园。园中松柏姿，何如桃李妍。惟见东家妇，采花时笑喧。妾非以离恨，禀性恶其然。但愿君早归，白首共周旋。桃李任衰荣，松柏且孤坚。海水浚不测，关山高不逾。
述怀五十三首·其五十一
作者：周是修
朝代：明

君去日已远，妾在当何如。风烟眇吴越，徒此长嗟吁。所愿山可摧，复愿海可枯。山摧为平地，海枯成坦途。万里无寸险，一日可回车。
述怀五十三首·其五十三
作者：周是修
朝代：明

违世慕真境，洗心谒名山。数峰稍前入，斗已失人间。珠泉激琼涧，碧殿照瑶关。松桂更无古，鸾鹤不胜閒。仙人长笑出，握手话金丹。谷神期不死，铅汞任循环。愿言就兹隐，千载驻红颜。
述怀五十三首·其五十二
作者：周是修
朝代：明

登山采灵草，悠悠念长生。长生不可念，且遂探芳行。旷哉秦台子，双声调玉笙。清商汎穹昊，鸾凤感和鸣。倏尔凌空去，眇若秋云轻。徒令企望者，苍然热五情。世间荣辱梦，终古未应醒。
述怀五十三首·其八
作者：周是修
朝代：明

屈指古石隐，吾爱黄绮公。潜身远世祸，落落商山中。学仙非有意，采芝宁固穷。为国遂一起，反正如旋蓬。功成仍蹈海，羽仪穹飞鸿。徒令厉操者，万古歌清风。
述怀五十三首·其六
作者：周是修
朝代：明

相如未得意，偶然遇文君。何因即同载，万里瀼西行。妇德固已失，窃赀名亦成。匪为足素愿，聊以慰羁情。古礼重亲迎，终始犹难凭。所以既荣贵，一朝聘茂陵。
述怀五十三首·其十
作者：周是修
朝代：明

白璧生昆崙，轮致乃人间。韫椟以待价，不与时往还。衒售非所欲，弃掷非所患。借令横道侧，终自远险艰。千金谢雕琢，宁为瑱与环。五瑞出皎洁，愿随群后班。明王重朝会，万古光圣颜。
述怀五十三首·其十一
作者：周是修
朝代：明

我有两龙剑，阅世三千秋。坚钢出百鍊，苔色古且幽。异哉欧冶子，功与造化侔。划水蛟鳄断，指空鬼神愁。精光不可掩，夜夜冲斗牛。所恨际休明，锋芒久潜收。愿持献天子，为斩佞臣头。
述怀五十三首·其十七
作者：周是修
朝代：明

走马百万里，言志天一方。北风振大漠，白日惨精光。前有桑乾原，传是古战场。狐号杂鬼哭，死骨如高冈。寒云塞关陇，沙草萋已黄。云昔霍嫖姚，兵气横秋霜。长驱无敢敌，亲手斩戎王。功成画麟阁，龙沙空莽苍。
述怀五十三首·其十三
作者：周是修
朝代：明

谁种岩上竹，如斯茂且长。谁植畹中兰，如彼幽且芳。猗猗浥朝露，洒洒凌秋霜。亦不羡新绿，亦不笑芸黄。但爱贞自保，岁时永相望。竹以中箫韶，兰以纫佩纕。美人如既遇，遂尔远翱翔。
述怀五十三首·其十九
作者：周是修
朝代：明

岱山东峨峨，上与云雾连。距天不咫尺，星宿罗其巅。德位并群岳，崇祀每当先。君哉有虞氏，因时惕乾乾。重瞳烛万里，体用何兼全。五载春仲月，龙驾来翩翩。玉帛耀精灵，礼乐感神天。以不让土壤，故乃大若然。
述怀五十三首·其十二
作者：周是修
朝代：明

桂树生高崖，春风吹拂之。崖桂自不芳，春风本无私。非疾桃李艳，由来各有时。暖雨都城陌，晴日倡家蹊。雕鞍逐绣毂，行乐竞繁滋。玩赏朝不食，歌舞夜忘疲。秋霜摇落尽，芳芬谁复知。
述怀五十三首·其十五
作者：周是修
朝代：明

涉江采芙渠，秋水湛虚碧。停桡向中渚，浩歌感畴昔。世人恣险巧，奔走竟朝夕。攘穰豺与狼，小大相啖食。愿言扩风清，一睹羲农日。皇王直垂拱，四海仰至德。孰知太古初，混沌无一物。
述怀五十三首·其十八
作者：周是修
朝代：明

去日既已矣，来日复如何。百年寓天宇，曾无瞬息过。少壮不为乐，老大空情多。东风入都国，万物感阳和。葡萄熟千斛，日纵金叵罗。结交贵公子，剑佩声相磨。高歌引雄辨，取醉无其它。宁为小儿女，白首叹蹉跎。
述怀五十三首·其十六
作者：周是修
朝代：明

蜂蚁有君臣，蚑蚑岩穴间。肝心事其上，时往时乃还。一以勤致远，一以固守关。誓不图苟活，使君罹险艰。微物尚如此，人胡独弗然。嗟彼赵高徒，擅国恣凶奸。下视蜂蚁性，何能无厚颜。
述怀五十三首·其十四
作者：周是修
朝代：明

朝游芳菲园，望望桃李花。匪不爱其艳，荣衰终奈何。长安贵游子，走马事豪奢。年垂二十馀，意气横天涯。昼食信陵门，夜宿娇娆家。青阳有徂迈，白日有西斜。归来览明镜，徒感双鬓华。
述怀五十三首·其四
作者：周是修
朝代：明

昼有千种虑，夜无一枕眠。所以思者何，美人邈远天。秋风入庭树，惨惨号寒蝉。飘飘云想衣，灼灼花想钿。玉颜不可见，空记平生言。秦吴非易越，怅望寒鸿前。
述怀五十三首·其四十
作者：周是修
朝代：明

孤凤日空谷，群龙已满朝。济济论大道，何君不舜尧。九衢凌禁籞，万井寂春宵。旗旌隐阊阖，钟鼓转招摇。鸡鸣长乐曙，珂佩响云霄。披诚谒明主，天鉴亦非遥。愿言光圣化，亘古听箾韶。
述怀五十三首·其四十一
作者：周是修
朝代：明

大贤始未达，蕴德恒若愚。一朝离草野，虎变惊寰区。禄位极卿相，勋业应都俞。云何渭川叟，获载周王车。云何阳武士，得赞汉皇图。当其囊括时，举于众不如。飞腾在顷刻，四海谩嗟吁。
述怀五十三首·其四十七
作者：周是修
朝代：明

悠悠世间事，得失何定期。贵富信匪荣，祗自取驱驰。苟违取舍机，几不取倾危。君看石崇宅，金璧烂光辉。始谓可千岁，祸乃不移时。慢藏祗诲盗，圣言岂我欺。咽绝无复续，虽悔其何追。
述怀五十三首·其四十三
作者：周是修
朝代：明

人生如梦泡，忧乐无定端。归休常未久，别去每漫漫。云平雨雪暗，阴盛北风寒。君今在万里，言念衣裳单。光景亦何速，曾不比奔湍。安贞信为吉，古道良独难。幽愤积中曲，无言坐长叹。
述怀五十三首·其四十九
作者：周是修
朝代：明

昨日见君情，不殊弟与兄。今日见君情，不殊岐路人。其故为何欤，无乃有衰荣。苏秦未得志，妻嫂亦相轻。买臣既贵遇，愚妇悔何胜。交态亦如此，翟公昔署门。邈哉管鲍道，千古畴能并。
述怀五十三首·其四十二
作者：周是修
朝代：明

浮云蔽天日，游子何时归。关陇无穷极，北风始寒威。荒城饶古木，落叶随人飞。昔别期半载，三秋音信稀。何如比翼鸟，何如连理枝。同生亦同死，终始得相依。感之益惆怅，涕泪满裳衣。
述怀五十三首·其四十五
作者：周是修
朝代：明

前有三十年，强半向蒙童。后有三十年，强半已老翁。少壮几何时，荣辱在其中。苟于志弗立，徒尔荣厥躬。世治贵行道，世乱尚高风。颜子在陋巷，一瓢常固穷。而不改其乐，贤哉畴与同。
述怀五十三首·其四十八
作者：周是修
朝代：明

去日复来日，光阴苦相催。千里复万里，世道何悠哉。古人已不复，今人徒自哀。甲第变耕陇，荒墟且崇台。兴废在眼前，恻然感我怀。干名羞苟进，著业乏长材。惟酒可托兴，焉得日衔杯。
述怀五十三首·其四十六
作者：周是修
朝代：明

出门省时物，薄言向东郊。秋风入灌木，百鸟为悲号。复见孤飞鹤，唳绕长林梢。传书亘辽海，羽翮无乃劳。于焉思一息，而奈失其曹。鸱枭上翔集，狼虎下咆哮。飘然载高举，人间那可巢。
述怀五十三首·其四十四
作者：周是修
朝代：明

萋萋南涧草，灼灼东园花。岂不念容色，独奈景光何。昨日日苦短，今日日复斜。青阳坐迟暮，为乐何蹉跎。李膺匪名士，石崇岂豪家。得失更相酬，盛衰递来过。宁不知至理，悲悔徒自多。
送友人之延平
作者：周是修
朝代：明
体裁：诗

别路三湘北，离人五岭西。成行愁夜雨，不寐听晨鸡。弦奏添惆怅，壶觞益惨悽。江分吴地阔，山界楚天低。潘岳尘应断，陶潜路岂迷。河阳花发遍，彭泽柳生齐。藉藉征途语，萧萧去马嘶。晓亭连戍垒，春树暗蛮溪。岸转杨梅落，林深谢豹啼。瓯闽王化远，望尔作云霓。
送友人之章贡
作者：周是修
朝代：明

章江几千里，泻出碧云间。之子扁舟去，何时故国还。烟波春思渺，岛屿夜天閒。望望乘槎者，高风不可攀。
送吴撝远游
作者：周是修
朝代：明

南州有一士，高视绝今古。被服千金裘，骁腾五花马。方当客吴越，复欲游梁楚。天地入浩歌，安知行路苦。
送胡生归秦川
作者：周是修
朝代：明

别我胡草草，送君良迟迟。车膏马既秣，不得留金羁。楚水涉今日，秦川到何时。天涯欲相见，惟有梦魂来。
送胡立峰大叔游山东
作者：周是修
朝代：明

春江雨涨七尺涛，柁楼饬驾声嘈嘈。丈夫立志在远大，所举卓越非徒劳。高莫高兮九千仞之匡庐，五老秀色分香炉。左里扬澜日震荡，岚烟瀑水迷空虚。深莫深兮沈竿续蔓难测之小孤，西汇既潴彭蠡湖。晦明澒洞混一气，倏忽津涯知有无。直下山东二百州，名山大泽纷相纠。郊齐控鲁属吴楚，古来豪杰多封侯。生平旷达由天性，但分何方有形胜。呼奴牵却五花马，市作行装即无吝。腰间只佩苍精龙，拔出赤电惊雷风。酒酣歌罢复起舞，脸晕欲夺桃花红。桃花正红春雨晴，芳草满园啼早莺。箫鼓声停棹歌发，又似前年春二月。前年归是去年冬，今年归是何时节。白鹭洲边杨柳烟，还乡好见柳依然。莫言不折长条赠，留取归时稳系船。
送赵勉耕汉中省亲行
作者：周是修
朝代：明

一门父子全忠孝，祗今独数庐陵赵。乔木千章湖水滨，诸峰罗立三山峤。前年昭代急贤良，五色联翩凤凰诏。赵侯静者嗜烟霞，说著功名辄头掉。公车星火促严程，江海茫茫玉京窎。奇材固合充栋梁，至宝终须贡廊庙。乘涛直下五千里，阊阖云晴见初召。圣主从容赐颜色，善道咨诹洞微妙。外将大任托藩垣，内拟超迁列枢要。赵侯稽首再陈乞，昧死金铺致辞峭。一官泮奂得所欲，模范裁成志思劭。三春教铎振儒林，文声奕奕开光耀。二郎万里奉晨昏，归日叮咛往来绍。弟行既复兄何如，呼奴便秣追风骠。楚雨千秋湘水祠，秦云万古咸阳徼。酆镐西风拂鬓寒，峨岷夜月悬心悄。关山愁见落花飞，客枕哀闻断猿叫。不图采玉昆崙顶，岂若寻源武陵窍。猗嗟赵侯万事足，如此贤郎诚克肖。马融帐下老莱衣，白首能无极欢笑。送君不尽忆君情，瑶琴切切孤鸾调。新诗锦轴遍须题，别酒离筵莫停釂。飘飘鸿鹄起天隅，六合清风荡烦歊。
逢辛大全
作者：周是修
朝代：明

天下之事何纷纷，逐时变化如浮云。交游空多知己少，甚喜近日逢辛君。辛君自是文章伯，猎猎英声动河北。明堂拜官不肯受，爱向五湖弄烟月。五湖烟月浩漫漫，见我唯将青眼看。石床露坐古月缺，紽裘夜语新霜寒。烹羔宰牛且饮酒，遮莫乌飞兼兔走。人生倏忽岂暇愁，昨日红颜今白首。君不见铜雀台，又不见高阳里，魏武精灵安在哉。山简风流吁已矣，只好生前日日醉。何须身后千年计，君心爱我多豪放，我亦爱君不流宕。相期早晚匡庐上，遥借仙人九节杖。禹穴龙门历搜访，共和青山白云唱。
酒家谣
作者：周是修
朝代：明

江口一树芙蓉花，花下吴姬沽酒家。井头辘轳五更响，门前便有人来往。酒味虽漓众称好，一日常倾百壶早。年来运去钱米缺，沽酒实醇人不说。门前冷落秋草生，万事萧条不称情。人情反覆何能定，莫怨他人由汝命。朝朝江口望行人，但见寒江白沙净。
金陵古意
作者：周是修
朝代：明

天地开王国，山河拱帝州。双龙青汉阙，九凤碧云楼。甲第俱连戚，高门总列侯。雕舆回玉轴，宝马鞚绒䋺。城树交驰道，宫花隐御沟。旗旄严扈从，笳鼓竞周游。长乐春风起，昆明宿雨收。晓钟闻阆苑，仙仗绕瀛洲。公子辞金屋，王孙上綵舟。哀弦随妙舞，急吹杂清讴。锦殿祥烟积，朱城佳气浮。仰瞻凌斗极，俯瞰迥林丘。万古英雄地，繁华自不休。
钓台歌
作者：周是修
朝代：明

一夕湘沅春水来，浩浩荡荡无际涯。手携童冠二三子，直登落日钓鱼台。钓台之古清尘埃，绿杨白石荒苍苔。钓台之幽散花竹，断崖绝壁何崔嵬。风潭百顷鱼龙走，海上万叠烟云开。周宗相业嗟已矣，汉代客星安在哉。空馀高隐垂纶处，风帆沙鸟相迟徊。渡头人尽遥天暝，东山片月如飞镜。渔船浦屿火初明，僧寺林塘钟已静。长漠漠，山云浮，长悠悠，江水流。人生几何奈易老，昨日红颜今白头。富亦不须乐，贫亦不须忧。道大小天地，义重轻王侯。有酒即合就君饮，饮即醉，不醉至死不肯休。谁能更问名与利，自今辜负钓台游。
钓鱼台
作者：周是修
朝代：明

仙人何代飞，空有垂纶所。危矶枕中泽，形胜犹太古。奔流怒出峡，众巘欣承宇。怅望严子陵，山秋紫萝雨。
钟小吏
作者：周是修
朝代：明

忠臣必世有，烈女何代无。卓彼钟小吏忠烈，夫妇俱生同室庐。死同穴此心，一誓永不渝。奈何一朝遭丧乱，六合四海驰兵车。湘南草贼威颇振，湖广舟师气尤粗。据袁陷吉旋破赣，百官窜匿民剪屠。驱令降服共剽劫，军中指点烦所图。钟文大骂恶贼怒，肯将麟骥随牛驴。忠肝义胆弥激烈，贼乃甚怒刳其躯。其妻见之亦号呼，投井长溺从其夫。后来死者亦无数，坚钢直节谁能如。我朝开国天所命，我皇建业地所扶。大军昼夜急西土，神收电扫不足除。春风熙熙转寒谷，甘雨沛沛充旱墟。危者以安流者止，唯有死者无由苏。嗟哉钟文不可得，死去当随巡远居。伤哉其妻亦莫得，列传所载皆相逾。借令国史一遗落，此人此死真何辜。此人此死真何辜，一为钟文歌只且。奸謏比比秽青史，可灭钟文夫妇欤。
长安古意
作者：周是修
朝代：明

长安二月三月时，千门万户春风吹。绮构瑶台相照耀，香车宝马并驱驰。驱驰照耀皆豪贵，九棘三槐夹三市。鼎食钟鸣将相家，朱帘绣柱王侯第。王孙公子盛繁华，山珍海错弃泥沙。银鞍斜度官沟柳，丹毂横移御苑花。花欹柳艳春明媚，娇鸟乱啼花雨细。璚宫锦殿傍云开，鼍鼓龙箫震天起。美人内屋艳神仙，铅华炫转春争妍。烨烨珠屏交綵幄，隐隐罗帏分玳筵。兰殽桂酒芬芳发，象箸瑶杯光彩彻。翠釜金罍不暂停，雕盘玉盌纷成列。回瞻复道接飞甍，都城佳气正氤氲。双龙绛阙凌青汉，九凤红楼瞰紫云。紫云翠雾碧烟空，文窗藻槛何玲珑。流莺独绕昭阳殿，芳草深迷长乐宫。汉代中兴富名将，百战功成心益壮。閒来赌酒千仆姑，意气相排不相让。半酣径上宝钗楼，赤阑四面俯皇州。一群粉黛成歌舞，千种风流生劝酬。楼前两两鸳鸯度，楼下双双凤凰举。鸣珰背解玉纤轻，弄色凝情羞不语。就中心思可谁同，平明扶上玉花骢。自言百世无衰老，自谓千载长英雄。可怜光景留难住，秋风一夕生庭树。歌亭寂寞荒草寒，舞榭萧条残叶暮。昨日红颜美少年，今朝潦倒那须数。将军舍外无人过，廷尉门前堪雀罗。吁嗟盛时不复作，金茎铜狄随消磨。君不见广成山中白云宿，安期海上颜如玉。轩辕已驾鼎湖龙，汉武终归茂陵麓。别来倏忽三千年，海水几变桑田绿。
长安古意
作者：周是修
朝代：明
体裁：古风

长安二月三月时，千门万户春风吹。绮构瑶台相照耀，香车宝马并驱驰。驱驰照耀皆豪贵，九棘三槐夹三市。鼎食钟鸣将相家，朱帘绣柱王侯第。王孙公子盛繁华，山珍海错弃泥沙。银鞍斜度官沟柳，丹毂横移御苑花。花欹柳艳春明媚，娇鸟乱啼花雨细。璚宫锦殿傍云开，鼍鼓龙箫震天起。美人内屋艳神仙，铅华炫转春争妍。烨烨珠屏交綵幄，隐隐罗帏分玳筵。兰殽桂酒芬芳发，象箸瑶杯光彩彻。翠釜金罍不暂停，雕盘玉碗纷成列。回瞻复道接飞甍，都城佳气正氤氲。双龙绛阙凌青汉，九凤红楼瞰紫云。紫云翠雾碧烟空，文窗藻槛何玲珑。流莺独绕昭阳殿，芳草深迷长乐宫。汉代中兴富名将，百战功成心益壮。閒来赌酒千仆姑，意气相排不相让。半酣径上宝钗楼，赤阑四面俯皇州。一群粉黛成歌舞，千种风流生劝酬。楼前两两鸳鸯度，楼下双双凤凰举。鸣珰背解玉纤轻，弄色凝情羞不语。就中心思可谁同，平明扶上玉花骢。自言百世无衰老，自谓千载长英雄。可怜光景留难住，秋风一夕生庭树。歌亭寂寞荒草寒，舞榭萧条残叶暮。昨日红颜美少年，今朝潦倒那须数。将军舍外无人过，廷尉门前堪雀罗。吁嗟盛时不复作，金茎铜狄随消磨。君不见广成山中白云宿，安期海上颜如玉。轩辕已驾鼎湖龙，汉武终归茂陵麓。别来倏忽三千年，海水几变桑田绿。
静夜思
作者：周是修
朝代：明

天地同逆旅，春秋比流波。昨昔乐苦少，今兹忧复多。美人而离居，其如良夜何。良夜殊未央，怅言临中堂。丛兰泫零露，初月扬清光。我有枯桐琴，爰以托远心。哀弦徒激烈，愁绝无知音。太行岂不高，黄河岂不深。梦魂终不隔，万里还相寻。
题丛兰
作者：周是修
朝代：明

石巉巉兮水沄沄，兰薿薿兮扬清芬。思搴芳兮以纫佩，赠天涯之夫君。望夫君兮不见，见三湘之暮云，吁嗟乎三湘之暮云。
鸬鹚港
作者：周是修
朝代：明

十家同一姓，浮处依巨港。取鱼以为活，鸬鹚代罟网。田园世外疏，儿孙眼前长。何当命轻舠，烟波共长往。
黄衣岩
作者：周是修
朝代：明

崇峰出百里，岩壁亦何峭。神功擘元气，中有太古窍。青云从下起，白日当前照。仙鹤不重来，年年野花笑。
黄麻峡
作者：周是修
朝代：明

远闻黄麻峡，自夘行及酉。溪声咽复喧，山势回不走。居民实醇朴，安用巡徼守。男耕而女织，帝力亦何有。
宿安平驿
作者：周显宗
朝代：明
体裁：五言绝句

湖静冰初合，人喧市晚收。夜深谁共语，寒月独登楼。
冬日杂兴二首
作者：周晖
朝代：明

失路无知己，青山是可人。高僧留半偈，侠客笑长贫。开口哭何事，掀髯怪此身。只因错料事，寂寂老乾坤。性偏难入俗，多病损闲心。云敛山光瘦，风攒落叶深。过头九节杖，信手七弦琴。安得如颜阖，幽踪不可寻。
冬日杂兴二首·其一
作者：周晖
朝代：明

失路无知己，青山是可人。高僧留半偈，侠客笑长贫。开口哭何事，掀髯怪此身。只因错料事，寂寂老乾坤。
冬日杂兴二首·其二
作者：周晖
朝代：明

性偏难入俗，多病损闲心。云敛山光瘦，风攒落叶深。过头九节杖，信手七弦琴。安得如颜阖，幽踪不可寻。
春日移居六首
作者：周晖
朝代：明

只隔秦淮路，清幽与市分。溪声数番雨，鹤梦几重云。古研临池洗，名香扫石焚。客来方坐定，鸟语恰殷勤。蹇士何须赋，幽人不厌寻。有时忽大笑，无事只长吟。闻道晚知浅，结交贫觉深。涧边芳草色，消尽一春心。负郭久无田，幽居仅数椽。绿尊堪累月，青镜不藏年。客至渔樵半，狂来笑语偏。周颙有猿鹤，尚在北山颠。垂柳绿依依，烟萝护竹扉。酒醒双燕语，病起乱花飞。绣涩芙蓉剑，轻便薜荔衣。转因贫与懒，渐觉昔年非。最怜佳丽地，萧散惬幽情。不著《潜夫论》，无求处士名。莺啼催小饮，鹤步伴闲行。欲结村中社，题诗报友生。春风花事过，空翠落垂藤。白版扉常闭，鸟皮几独凭。半酣疑有得，多病掩无能。一室何萧索，分明似野僧。
春日移居六首·其一
作者：周晖
朝代：明

只隔秦淮路，清幽与市分。溪声数番雨，鹤梦几重云。古研临池洗，名香扫石焚。客来方坐定，鸟语恰殷勤。
春日移居六首·其三
作者：周晖
朝代：明

负郭久无田，幽居仅数椽。绿尊堪累月，青镜不藏年。客至渔樵半，狂来笑语偏。周颙有猿鹤，尚在北山颠。
春日移居六首·其二
作者：周晖
朝代：明

蹇士何须赋，幽人不厌寻。有时忽大笑，无事只长吟。闻道晚知浅，结交贫觉深。涧边芳草色，消尽一春心。
春日移居六首·其五
作者：周晖
朝代：明

最怜佳丽地，萧散惬幽情。不著《潜夫论》，无求处士名。莺啼催小饮，鹤步伴闲行。欲结村中社，题诗报友生。
春日移居六首·其六
作者：周晖
朝代：明

春风花事过，空翠落垂藤。白版扉常闭，鸟皮几独凭。半酣疑有得，多病掩无能。一室何萧索，分明似野僧。
春日移居六首·其四
作者：周晖
朝代：明

垂柳绿依依，烟萝护竹扉。酒醒双燕语，病起乱花飞。绣涩芙蓉剑，轻便薜荔衣。转因贫与懒，渐觉昔年非。
怀友
作者：周普
朝代：明

故人别去一春深，地北天南鱼雁沈。梦逐蝶魂迷草色，愁凭莺语诉花阴。风回别径蓂三落，烟锁閒门柳十寻。独有离怀禁不得，倚阑长对碧云吟。
滃洲王仲礼水竹居
作者：周普
朝代：明

新构华轩俯碧流，万竿脩竹共清幽。浓阴覆处开棋局，疏雨晴时引钓舟。隐隐月明湘浦夜，萧萧风起渭川秋。于今圣代无遗逸，未许林泉到白头。
秋思
作者：周普
朝代：明

露下兰无香，风高叶初坠。空庭不见人，落月照孤坐。
水龙吟·细字韵
作者：周景
朝代：明
体裁：词

人生能几相逢，百年四海为兄弟。旧时青眼，今番白发，年华陨涕。春更无情，抛人先去，杨花无蒂。况江程渐短，别期渐紧，须重把、兰舟系。幸自清江如砥，指黄垆、流莺声细。沧波如许，平芜何处，明朝迢递。何预兴亡，不如休去，墙阴挑荠。且相期共看，蓬莱清浅，更三千岁。
冠廌峰
作者：周景辰
朝代：明
体裁：七言绝句

霜风摇落满空山，秋叶棱棱护铁冠。鹄立莲峰天咫尺，俨如正色列朝班。
秋日重游鸷山
作者：周有士
朝代：明
体裁：七言律诗

萧条山寺旧嵯峨，二十年来又一过。宝阁颓基余瓦石，诸天延坐半藤萝。草封溪路凭僧引，壁隐题文费纸磨。莫怪招提多变易，桑田试问几沧波。
西园·其一
作者：周有士
朝代：明
体裁：七言绝句

春光三十雨绵绵，寥落空斋半是眠。今日开园闲指点，落花如雪草如烟。
秋日登君山感兴
作者：周有明
朝代：明
体裁：七言律诗

信是乾坤水上浮，连天景色槛前收。平沙烟树村村雨，落日云帆叶叶秋。江海东西穷禹凿，咽喉南北控神州。男儿岂少经时策，吊古终怀献玉羞。
自遣·其一
作者：周有明
朝代：明
体裁：七言绝句

一贫觉得此身轻，纸帐梅花梦自清。尽道闭门无外事，不知山色最牵情。
自遣·其二
作者：周有明
朝代：明
体裁：七言绝句

世事难堪首重搔，强持杯酒破牢骚。避人不用开门径，一任门前长绿蒿。
赠大来孙君
作者：周有明
朝代：明
体裁：七言律诗

坐对西窗思惘然，贫交尔我每相怜。久知路险难投足，休怪墙卑不及肩。茅屋数椽空我老，竹篱三径爱君贤。自矜笔墨今还健，日写黄庭一两篇。
野田行
作者：周朝俊
朝代：明
体裁：古风

落日西山头，野田秋草没。群乌噪夕晖，荒畦吊古穴。树老白杨根，草渍青狸血。凄涩寒塘风，苍凉孤冢月。当时泉下人，曾此痛死别。
雪中候屠田叔先生门
作者：周朝俊
朝代：明
体裁：五言律诗

白雪下葳蕤，饥乌隔树窥。先生眠未起，小子立多时。骏骨伤寒素，春姿老冻梨。痴奴不解事，呵手弄冰丝。
寄季华弟读书石湖草堂
作者：周桢
朝代：明
体裁：五言律诗

青山遥入梦，诗寄别愁生。雨过添秋色，云开验晚晴。藤花铺地满，涧水入池平。转忆湖边好，中宵月倍明。
三月望日偕曹广文游南园得多字
作者：周棐
朝代：明
体裁：古风

暮春适休暇，步游散烦疴。复兹名园赏，为乐讵云多。依丛爱繁绿，缘冶弄轻波。景幽兴弥臻，虑澹神始和。谁思遽旋归，夕曛在城阿。永谐尘外踪，明晨复来过。
临平道中寄京师诸友
作者：周棐
朝代：明
体裁：七言律诗

云外群山绾翠螺，马蹄长是客中过。关河树色秋光近，驿路蝉声晚更多。千古心期空皓首，百年人事等沧波。自惭薄劣频趋走，几度因风想玉珂。
修禊日偕曹广文七人游南湖赋得裴休旧业休字公美舍宅为寺今真如寺是也
作者：周棐
朝代：明
体裁：古风

幽赏殊未穷，扬舲济南湖。载瞻裴公宇，萧条乃禅居。缅思太和季，秩班百僚初。晚怀超俗缘，息心究空虚。岁月既云迈，世事亦已徂。峨峨清晖堂，遗构委榛芜。斯人不可作，慨伤独在予。
修禊日偕曹广文七人游南湖赋得裴休旧业休字公美舍宅为寺今真如寺是也
作者：周棐
朝代：明

幽赏殊未穷，扬舲济南湖。载瞻裴公宇，萧条乃禅居。缅思太和年，秩班百寮初。晚怀超俗缘，息心究空虚。岁月既云迈，世事亦已徂。峨峨清辉堂，遗构委榛芜。斯人不可为，慨伤独在余。
双松图
作者：周棐
朝代：明
体裁：七言绝句

凿凿岷峨插彼苍，海波不动海天凉。双蛟化作神仙去，明月中宵剑影长。
古诗五首
作者：周棐
朝代：明

应龙果何物？变化在斯须。嘘气云雾蒸，下雨泽九区。差差喉下鳞，婴之能杀躯。那因情欲牵，豢畜同渊鱼。邯郸有猛虎，曾参能杀人。斯固不足凭，浮言乱其真。憸人舌下刀，数加君子身。何如冥冥羽，不为矰？亲。团团青铜镜，昔从轩辕铸。面涵孤月光，背隐双龙跗。美貌欣自修，丑容羞见妒。人心自亲疏，镜明只如故。猗兰生中谷，不采恒自香。园丁亦何知，掇置近中堂。朝培根愈萎，暮沃叶已黄。将养虽以时，物性终见伤。萧萧水中蒲，琐琐蒲上禽。托身自得所，不忘罾罥侵。天风断枯条，卵破巢亦沈。兹焉复何尤，慎之在初心。
古诗五首·其一
作者：周棐
朝代：明
体裁：古风

应龙果何物，变化在斯须。嘘气云雾蒸，下雨泽九区。差差喉下鳞，婴之能杀躯。那因情欲牵，豢畜同渊鱼。
古诗五首·其一
作者：周棐
朝代：明

应龙果何物？变化在斯须。嘘气云雾蒸，下雨泽九区。差差喉下鳞，婴之能杀躯。那因情欲牵，豢畜同渊鱼。
古诗五首·其三
作者：周棐
朝代：明
体裁：古风

团团青铜镜，昔从轩辕铸。面涵孤月光，背隐双龙跗。美貌欣自修，丑容羞见妒。人心自亲疏，镜明只如故。
古诗五首·其二
作者：周棐
朝代：明

邯郸有猛虎，曾参能杀人。斯固不足凭，浮言乱其真。憸人舌下刀，数加君子身。何如冥冥羽，不为矰？亲。
古诗五首·其二
作者：周棐
朝代：明
体裁：古风

邯郸有猛虎，曾参能杀人。斯固不足凭，浮言乱其真。憸人舌下刀，数加君子身。何如冥冥羽，不为矰�亲。
古诗五首·其五
作者：周棐
朝代：明
体裁：古风

萧萧水中蒲，琐琐蒲上禽。托身自得所，不忘罾罥侵。天风断枯条，卵破巢亦沈。兹焉复何尤，慎之在初心。
古诗五首·其四
作者：周棐
朝代：明
体裁：古风

猗兰生中谷，不采恒自香。园丁亦何知，掇置近中堂。朝培根愈萎，暮沃叶已黄。将养虽以时，物性终见伤。
听顾道友吹双孔笛
作者：周棐
朝代：明
体裁：古风

幽人制清管，二指宣宫商。夕响随风迥，馀悲绕山长。危叶振欲脱，微波动还扬。远近同一听，感余非故乡。
吴中
作者：周棐
朝代：明
体裁：七言律诗

两岸春云暗柳条，满篷风雨过枫桥。空怜越绝溪山好，且听《吴趋》巷陌遥。官舍晚凉飞燕子，水乡人静卖鱼苗。谁家白晰佳公子，剩把黄金买阿娇。
吴中
作者：周棐
朝代：明

两岸春云暗柳条，满篷风雨过枫桥。空怜越绝溪山好，且听《吴趋》巷陌遥。官舍晚凉飞燕子，水乡人静卖鱼苗。谁家白皙佳公子，剩把黄金买阿娇。
咏轩为金子尚赋
作者：周棐
朝代：明
体裁：古风

大雅辍微响，新声竞哇淫。行行谁不迷，举世莫能箴。慨彼深巷士，渊渊多古心。览物易成感，呻吟畅中襟。初聆韶濩鸣，再听鸾鹄吟。清泠播空象，要妙谐八音。讵惟孱懦兴，幽夔亦萧森。缘知美刺间，感创非独今。王风日已覃，王泽日已深。殷勤诵功德，永远被瑟琴。
夏夜宿流虹寺有感
作者：周棐
朝代：明

驰骛竟朝暮，似缘饥冻迫。如何百年间，区区为形役。世途寡相知，腼颜徒自饰。所获既非宝，所丧良可惜。生理固草草，进退量我力。岂乏希世荣，前车已当阨。流光急奔马，素业纷断织。圣道卒未闻，怛焉增内惕。
夏夜宿流虹寺有感
作者：周棐
朝代：明
体裁：古风

驰骛竟朝莫，似缘饥冻迫。如何百年间，区区为形役。世途寡相知，腼颜徒自饰。所获既非宝，所丧良可惜。生理固草草，进退量我力。岂乏希世荣，前车已当阨。流光急奔马，素业纷断织。大道卒未闻，怛焉增内惕。
夏日即事
作者：周棐
朝代：明
体裁：古风

新浴坐溪馆，微凉在虚襟。风条振宿雨，石泉和鸣琴。因兹尘外境，怡我关世心。何事城郭居，烦思苦沈沈。
寄刘孝章经历
作者：周棐
朝代：明
体裁：七言律诗

意气倾人记昔年，东风飞盖日翩翩。花明古戍春停骑，月上清江夜放船。老去交游谁更健，乱来踪迹总堪怜。山光水色浑无赖，却数冥鸿野外天。
寄刘孝章经历
作者：周棐
朝代：明

意气倾人记昔年，东风飞盖日翩翩。花明古戍春停骑，月上清江夜放船。老去交游谁更健？乱来踪迹总堪怜。山光水色浑无赖，却数冥鸿野外天。
寄吴兴张别驾
作者：周棐
朝代：明

鸳鸯飞去潦波平，曾听骊歌忆送行。南浦移舟官树绿，西亭酌酒晚风晴。异乡春近多新梦，远使书回足旧情。欲识怀君无限意，满城芳树乱啼莺。
寄吴兴张别驾
作者：周棐
朝代：明
体裁：七言律诗

鸳鸯飞去潦波平，曾听骊歌忆送行。南浦移舟官树绿，野亭酌酒晚风晴。异乡春近多新梦，远使书回足旧情。欲识怀君无限意，满庭芳树乱啼莺。
寄子高都事
作者：周棐
朝代：明
体裁：七言律诗

昔年相与最多情，尚忆联镳度锦城。御水满沟看洗马，宫墙隔树听流莺。别来故旧今谁在？老去艰虞只自惊。山色湖光总无赖，不堪幽独转愁生。
寄沂阳刘廷镇员外
作者：周棐
朝代：明
体裁：七言律诗

故人相与最从容，尚忆论诗向夜中。白首无家十年别，青山何处一尊同。梦回孤馆镫前雨，目断西风塞外鸿。谁识离怀愁绝处，野亭依旧穆陵东。
寄沂阳刘廷镇员外
作者：周棐
朝代：明

故人相与最从容，尚忆论诗向夜中。白首无家十年别，青山何处一樽同。梦回孤馆灯前雨，目断西风塞外鸿。谁识离怀愁绝处，野庭依旧穆陵东。
寄舍弟鼎
作者：周棐
朝代：明

生计依人转寂寥，别来心事向谁消。镜中华发随年改，溪上青山入梦遥。对酒便思归白社，将书不敢寄洪乔。越情吴思浑无赖，独倚江楼送暮潮。
寄舍弟鼎
作者：周棐
朝代：明
体裁：七言律诗

生计依人转寂寥，别来心事向谁消。镜中华发随年改，溪上青山入梦遥。对酒便思归白社，将书不敢寄洪乔。越情吴思浑无赖，独寄江楼送暮潮。
寄道士胡尚德
作者：周棐
朝代：明
体裁：七言律诗

绿草丰茸碧树斜，清凉琳馆即仙家。养生不饵千金药，对客时分五色瓜。池上雨来飞赤鲤，林间月出见金蟆。顾予颜色浑如雪，曾记松西汲井花。
怀古
作者：周棐
朝代：明
体裁：古风

我爱陶渊明，所居惟种柳。与世实寡谐，委怀在杯酒。不有千古心，谁识千载后。意欲从之游，斯人复何有。
感兴
作者：周棐
朝代：明
体裁：古风

萧萧五花马，矫矫七尺身。饮马恒以时，剪刷谓有神。轻泥障文锦，新鞍鞁雕银。所期越千里，不辞厮养勤。过都未及试，一蹶不再伸。吁嗟世之人，求名不求真。
春日偕玉山泛舟平家湖访石仲德次韵
作者：周棐
朝代：明
体裁：七言律诗

湖上春光生绿波，湖头柳色似新鹅。已知出郭尘喧少，更喜临流乐事多。稳坐兰舟胜上马，新裁苧服不须罗。茆堂只隔东西瀼，随意相从载酒过。
春日偕顾玉山汎舟平家湖访石仲德次韵
作者：周棐
朝代：明

湖上春光生绿波，湖头柳色似新鹅。已知出郭尘諠少，更喜临流乐事多。稳坐兰舟胜上马，新裁苧服不须罗。茅堂只隔东西瀼，随意相从载酒过。
春日雨中漫成次韵
作者：周棐
朝代：明
体裁：七言律诗

十日春泥懒入城，满湖风雨未开晴。草堂欲补宁忘陋，沙鸟频来莫漫惊。桥外柳条随意绿，坐间苔色傍人生。缘知花事浑能几，好买芳尊对客倾。
春日雨中漫成次顾玉山韵兼简石监征
作者：周棐
朝代：明

十日春泥懒入城，满湖风雨未开晴。草堂欲补宁忘破，沙鸟频来莫漫惊。桥外柳条随意绿，坐间苔色傍人生。缘知花事浑能几，好买芳樽对客倾。
次石监征韵
作者：周棐
朝代：明

忆子临东海，征帆几日回。鼍鸣津鼓合，蜃起石楼开。官酒应深酌，春衣或未裁。题诗纪游历，时寄到蓬莱。
次石监征韵
作者：周棐
朝代：明
体裁：五言律诗

忆子临东海，征帆几日回。鼍鸣津鼓合，蜃起石楼开。官酒应深酌，春衣或未裁。题诗记游历，时寄到蓬莱。
次陈彦博编修雨中见怀
作者：周棐
朝代：明
体裁：五言律诗

泽国仍多雨，溪流没两涯。墟烟迷小市，泥草乱空阶。蕴藉诗中意，苍茫病里怀。明朝晴色好，对话两情谐。
次韵送陈寿大之湖州
作者：周棐
朝代：明
体裁：七言律诗

识君虽早送君迟，却愧相看在乱离。十口一家无别业，此身何日是閒时。青山满路春船酒，白日空江客枕诗。我有好怀谁得共，鸥波千顷雨丝丝。
次韵送陈寿夫之湖州
作者：周棐
朝代：明

识君虽早送君迟，却愧相看在乱离。十口一家无别业，此身何日是閒时。青山满路春船酒，白月空江客枕诗。我有好怀谁得共，鸥波千顷雨丝丝。
次韵顾玉山寄张子渊
作者：周棐
朝代：明
体裁：七言律诗

险宦何殊阚九渊，且将萧散事馀年。风前白苧裁春服，花外青藜挂酒钱。圣世敢云轻绂冕，野人端合老林泉。养生况有封囊药，坐听流莺手自圆。
次韵顾玉山见寄
作者：周棐
朝代：明
体裁：七言律诗

白水青山杳眇边，每怀高节自茫然。不从猿鸟疏名姓，虚托鳞鸿问岁年。灯外檐花清夜雨，江头云树暮春天。须知无限沧洲意，渺渺东风一旆悬。
次韵顾玉山见寄
作者：周棐
朝代：明
体裁：七言律诗

郭外茅堂隐者居，竹寒沙碧映窗虚。畬田黍熟盈尊酒，溪女船回满匕鱼。别业定行中使画，佳儿亦拜抚军除。百年人世多驰逐，玉麈清风独晏如。
渡钱塘江
作者：周棐
朝代：明
体裁：七言律诗

日出长江烟雾开，越山吴树抱江回。霸图踪迹空今古，天堑东南有劫灰。山郭雨昏云似墨，海门潮急浪如雷。舟师省柁须看客，不数瞿塘滟滪堆。
琦元璞所藏赵子昂马图
作者：周棐
朝代：明

进驭归来日未西，落花芳草满春泥。也知枥上无凡马，牵过天闲不肯嘶。
琦元璞所藏赵子昂马图
作者：周棐
朝代：明
体裁：七言绝句

进驭归来日未西，落花芳草满池泥。也知枥上无凡马，牵过天闲不肯嘶。
甲辰九日东塔登高分得并字
作者：周棐
朝代：明
体裁：古风

东往有高塔，名与福城并。九日陪诸贤，登临期绝顶。秋深木叶落，不觉天地迥。凉飘洒林霏，咫尺衣裳冷。玉田好开怀，何止供香茗。幽轩赏佳菊，竟夕忘酩酊。昔人昼游此，衣锦宁尚褧。寥寥千戴间，视若空华等。清境素情惬，尘心未全屏。感彼兴我怀，钩诗记深省。
登崇德城有感
作者：周棐
朝代：明

溪上孤城百雉馀，城门犹自护储胥。霸陵空宿将军骑，范叔应随使者车。鸡犬萧条兵过后，渔樵散漫市休初。老年触事多成感，閒向芭蕉叶上书。
登崇德州城有感
作者：周棐
朝代：明
体裁：七言律诗

溪上孤城百雉馀，城门犹自护储胥。灞陵空宿将军骑，范叔应随使者车。鸡犬萧条兵过后，渔樵散漫市休初。老年触事多成感，閒向芭蕉叶上书。
秋夜不寐三首
作者：周棐
朝代：明

高馆夜无寐，孤衾转萧爽。惊风振庭柯，落叶走阶响。沈忧静中起，离怀益难广。寂寞谁晤言，残灯耿虚幌。濩落颇已久，衰迟亦何甚。因念平生怀，悲悽不能寝。薄帷照明月，中宵益凄凛。展转殊未休，疏钟度高枕。昨日又今日，今朝又明朝。蹉跎竟何为，坐令颜鬓凋。代耕既非望，閒居亦无聊。孤怀共谁写，仰屋奏七谣。
秋夜不寐三首·其一
作者：周棐
朝代：明
体裁：古风

高馆夜无寐，孤衾转萧爽。惊风振庭柯，落叶走阶响。沈忧静中起，离怀益难广。寂寞谁晤言，残灯耿虚幌。
秋夜不寐三首·其三
作者：周棐
朝代：明
体裁：古风

昨日又今日，今朝又明朝。蹉跎竟何为，坐令颜鬓凋。代耕既非望，閒居亦无聊。孤怀共谁写，仰屋奏七谣。
秋夜不寐三首·其二
作者：周棐
朝代：明
体裁：古风

濩落颇已久，衰迟亦何甚。因念平生怀，悲悽不能寝。薄帷照明月，中宵益凄凛。展转殊未休，疏钟度高枕。
至正甲辰九日同牛谅伊甫陈世昌彦博徐一夔大章高巽志士敏释良琦元璞守良□□登东塔以杜少陵玉山高并两峰寒之句分韵赋诗得并字
作者：周棐
朝代：明

东住有高塔，名与福城并。九日陪诸贤，登临期绝顶。秋深木叶落，不觉天地迥。凉飙洒林霏，咫尺衣裳冷。玉田好开怀，何止供香茗。幽轩赏佳菊，竟夕忘酩酊。昔人昼游此，衣饰率尚褧。寥寥千载间，视若空华等。清境素情惬，尘心未全屏。感彼兴我怀，钩诗记深省。
至正辛丑秋七月十有三日唱和诗得閒字
作者：周棐
朝代：明
体裁：古风

终岁逐城府，常有戚戚颜。晨登郭西寺，逍遥任疏顽。林堂含馀清，爽垲非人间。况兹群彦集，秩秩文翰班。善谑等高咏，嘉言振幽孱。岂无觞酌欢，茗煎亦未悭。喧卑受物旷，志适忘世艰。耽留阳景驰，飞羽当树还。赏心颇逡巡，纷虑仍粗关。谐此尘外踪，再期永日閒。
至正辛丑秋七月十有三日憩龙渊景德禅院分韵得閒字
作者：周棐
朝代：明

终岁局城府，长有戚戚颜。晨登郭西寺，逍遥任疏顽。林堂含馀清，爽垲非人间。况兹群彦集，秩秩文翰班。善谑等高咏，嘉言振幽孱。岂无觞酌欢，茗煎亦未悭。喧卑受物旷，志遹忘世患。耽留阳景驰，飞羽当树还。赏心颇逡巡，纷虑仍粗关。谐此尘外踪，再期永日閒。
苧村
作者：周棐
朝代：明
体裁：七言绝句

凫雁人家春水多，淡烟疏雨暗渔蓑。分明记得南塘路，船尾吹来白苧歌。
苧村烟雨
作者：周棐
朝代：明
体裁：七言绝句

凫雁人家秋水多，澹烟疏雨暗渔蓑。分明记得南塘路，何处行舟《白苧》歌。
蒋氏小瀛洲
作者：周棐
朝代：明
体裁：七言律诗

茫茫人海小瀛洲，灵草丰茸碧树幽。底用风轮通弱水，时逢云袂下浮丘。天阴图画龙鳞湿，月下吹箫鹤背秋。我亦平生有仙骨，归来同作采真游。
蒋氏小瀛洲
作者：周棐
朝代：明

茫茫人海小瀛洲，灵草丰茸碧树幽。底用风轮通弱水，时逢云袂下浮丘。天阴图画龙鳞湿，月夜箫声鹤背秋。我亦平生有仙骨，归来同作采真游。
虚白室为毛经历赋
作者：周棐
朝代：明
体裁：古风

端居养幽素，冲然澹无滓。岂乏华藻荣，涅缁恐兹始。一室洞昭融，于焉表微旨。蒙庄亦何人，先予契斯理。
西津夜泊
作者：周棐
朝代：明

孤帆夜落石桥西，桥外青山入会稽。卧听海潮吹地转，起看江月向人低。一春衰谢怜皮骨，万国艰虞厌鼓鼙。何处客船歌《水调》，令人归思益凄迷。
西津夜泊
作者：周棐
朝代：明
体裁：七言律诗

孤帆夜落石桥西，桥外青山入会稽。卧听海潮吹地转，起看江月向人低。一春衰谢怜皮骨，万国艰虞厌鼓鼙。何处客船歌《水调》，令人归思益悽迷。
西溪访鲍先生
作者：周棐
朝代：明
体裁：五言律诗

溪上斋居好，幽偏事不侵。桑麻存晚计，图史乐初心。岸帻幽窗晚，移床绿树阴。卜邻何待老，从此数相寻。
访鲍仲孚先生隐居
作者：周棐
朝代：明

溪上斋居好，幽偏事不侵。桑麻存晚计，图史乐初心。岸帻幽窗晓，移床绿树阴。卜邻何代老，从此数相寻。
谢刘经历惠历
作者：周棐
朝代：明
体裁：七言律诗

凤历新颁自九天，故人相寄感相怜。极知帝德符三统，共喜春王正八埏。海舶远归占上日，野夫多病惜流年。老妻不解归来意，数问临官在几篇。
述怀
作者：周棐
朝代：明
体裁：古风

平居远尘市，畏触忧患端。矧兹值多故，而敢怀自安。寄身途旅中，戚戚苦饥寒。为生耻无庸，缉遗守微官。虽云匪多秩，所职期可观。顾非周圆器，执事仍独难。蹇予亦何为，俛仰徒长叹。
述怀
作者：周棐
朝代：明

平生远尘事，畏触忧患端。矧兹值多故，而敢怀自安。寄身涂旅中，戚戚苦饥寒。为生耻无庸，缉遗守微官。虽云匪多秩，所职期可观。顾非周员器，轨事仍独难。蹇予亦何为？俯仰徒长叹！
送人归楚
作者：周棐
朝代：明
体裁：七言律诗

楚甸荒凉旧镇微，春来渐觉思依依。故乡兵后今谁在？游子江南恨独归。长路关心闻过雁，孤城回首见斜晖。家人十载伤离别，芳草閒堂静掩扉。
送僧住径山
作者：周棐
朝代：明
体裁：七言律诗

开士持衣登祖寺，迢遥双径接空虚。清晨唱梵层云表，白日传灯劫火馀。山抱郡城飞雉堞，井通瀛海跃神鱼。高情也爱谈禅悦，许近牛鸣便筑居。
送刘中得行字
作者：周棐
朝代：明
体裁：古风

惠风育繁卉，旭景蔼春晴。端居感时迁，况抱离人情。华觞惬未足，中怀在严程。还当南荣卧，怅对浮云行。
送南台察掾张志学赴都
作者：周棐
朝代：明
体裁：七言律诗

蓬莱宫阙五云间，天上群仙集佩环。珥笔每同花下散，玉珂时听月中还。清秋幕府芙蓉静，白日门屏獬豸閒。浩荡天风吹鹤驭，春朝入觐紫宸班。
送崇德州夏同知
作者：周棐
朝代：明
体裁：五言律诗

慷慨持征节，雄谈思战尘。有生皆帝力，无地不王臣。为国丹心在，论功白发新。他年忠义传，端合继前人。
送崇德州夏同知
作者：周棐
朝代：明

慷慨持征节，雄谈息战尘。有生皆帝力，无地不王臣。为国丹心在，论功白发新。他年忠义传，端合继前人。
送曹广文赋得富览亭
作者：周棐
朝代：明
体裁：七言律诗

危亭突兀斗城阴，风物苍茫入望沈。万古东南多壮观，百年豪杰几豋临。夜中日出扶桑近，天外江流滟滪深。好趁归帆拂天姥，共凭寥廓寄微吟。
雨后步南园
作者：周棐
朝代：明
体裁：古风

栽蔬遍南圃，雨足蔬已长。晨夕供采掇，筐篚充所将。岂无膏粱思，自顾不可常。愿言使无违，澹泊庸何伤。
雨夜感怀二首
作者：周棐
朝代：明

卧闻窗间雨，萧飒夜将深。转望壁上灯，依微照孤衾。抚兹凄绝候，感此迟暮心。平明视青镜，白发满华簪。揽衣起中夜，感叹成啸歌。百年事形骸，所得良不多。生理既茫昧，动静防祸罗。归哉南山陲，石田荫松柯。
雨夜感怀二首·其一
作者：周棐
朝代：明
体裁：古风

卧闻窗间雨，潇飒夜将深。转对壁上灯，依微照孤衾。抚兹凄绝候，况感迟暮心。早起视明镜，白发应满簪。
雨夜感怀二首·其一
作者：周棐
朝代：明

卧闻窗间雨，萧飒夜将深。转望壁上灯，依微照孤衾。抚兹凄绝候，感此迟暮心。平明视青镜，白发满华簪。